hotchpotch/miracl-hf-unified huggingface dataset:
২০১৬ সাফ মহিলা চ্যাম্পিয়নশিপ
২০১৬ সাফ মহিলা চ্যাম্পিয়নশিপ হল দক্ষিণ এশীয় ফুটবল ফেডারেশন (সাফ) কর্তৃক আয়োজিত সাফ মহিলা চ্যাম্পিয়নশিপের ৪র্থ আসর যা ভারতের শিলিগুড়িতে ২৬ ডিসেম্বর ২০১৬ থেকে ৪ জানুয়ারি ২০১৭ পর্যন্ত অনুষ্ঠিত হয়। এ আসরে সাফভুক্ত ৭টি দেশের জাতীয় মহিলা দল অংশগ্রহণ করে।
২০১৬ সালের ২ জানুয়ারি তিরুবনন্তপুরম সাফ কার্যনির্বাহী কমিটির সভায় ২০১৬ সাফ মহিলা চ্যাম্পিয়নশিপের জন্য ভারতকে স্বাগতিক দেশ নির্বাচন করা হয়।
স্বাগতিক ভারত সহ দক্ষিণ এশিয়ার মোট ছয়টি জাতীয় নারী দল অংশগ্রহণ করে। পাকিস্তান অংশগ্রহণের কথা থাকলেও ৩ নভেম্বর ২০১৬ তারিখে তারা অংশগ্রহণ না করার সিদ্ধান্ত জানায়।
সাফ মহিলা চ্যাম্পিয়নশিপের সকল খেলা শিলিগুড়ির কাঞ্চনজঙ্ঘা স্টেডিয়ামে অনুষ্ঠিত হয়।
গ্রুপ পর্বের জন্য ড্র ঢাকায় অবস্থিত দক্ষিণ এশীয় ফুটবল ফেডারেশন এর প্রধান কার্যালয়ে ১৭ নভেম্বর ২০১৬ তারিখে অনুষ্ঠিত হয়।
আলমডাঙ্গা আলিম মাদ্রাসা
আলমডাঙ্গা আলিম মাদ্রাসা আলমডাঙ্গা উপজেলায় অবস্থিত একটি শিক্ষা প্রতিষ্ঠান।'আলমডাঙ্গা আলিম মাদ্রাসা"" বাংলাদেশের চুয়াডাঙ্গা জেলার একটি শিক্ষা প্রতিষ্ঠান.
সেটিরিজিন
সেটিরিজিন () হলো দ্বিতীয় প্রজন্মের অ্যান্টিহিস্টামিন ও H রিসেপ্টর অ্যান্টাগনিস্ট যা অ্যালার্জি, আর্টিকেরিয়া, হে ফিভার, অ্যাঞ্জিডিমা প্রভৃতির চিকিৎসায় ব্যবহৃত হয়। এটি হাইড্রক্সিজিনের প্রধান মেটাবলাইট।
প্রথম প্রজন্মের অ্যান্টিহিস্টামিনের তুলনায় দ্বিতীয় প্রজন্মের অ্যান্টিহিস্টামিন খুব অল্প পরিমাণে ব্লাড ব্রেইন ব্যারিয়ার কে অতিক্রম করতে পারে তাই কেন্দ্রীয় স্নায়ুতন্ত্রের উপর এর প্রভাব কম, এজন্য ঝিমুনি কম হয়।
পার্শ্বপ্রতিক্রিয়ার মধ্যে আছে মাথা ব্যথা, মুখ শুকিয়ে যাওয়া, চোখে ঝাপসা দেখা, প্রস্রাব আটকিয়ে যাওয়া, ক্লান্তি, তন্দ্রাচ্ছন্নতা,খাদ্যে অরুচি ।
মালদ্বীপ জাতীয় মহিলা ফুটবল দল
মালদ্বীপ জাতীয় মহিলা ফুটবল দল হল আন্তর্জাতিক মহিলা ফুটবলে মালদ্বীপের প্রতিনিধিত্বকারী অ্যাসোসিয়েশন ফুটবল দল যা মালদ্বীপ ফুটবল অ্যাসোসিয়েশন কর্তৃক পরিচালিত ও নিয়ন্ত্রিত হয়। দলটি ২০০৩ সালে গঠিত হয় এবং তারা আনুষ্ঠিানিকাবে প্রথম আন্তর্জাতিক ম্যাচ খেলে ২০০৪ সালের ১ অক্টোবর ভিয়েতনামের হো-চি-মিন এ মায়ানমারের সাথে।
ফ্লুনারিজিন
ফ্লুনারিজিন () একটি ক্যালসিয়াম চ্যানেল ব্লকার. এটা হিস্টামিন H রিসেপ্টর কেও বন্ধ করতে পারে। এটা মাইগ্রেন এর চিকিৎসায় ব্যবহৃত হয়। প্রান্তীয় ভাস্কুলার রোগ, ভার্টিগো বা মাথাঘোরা এবং এপিলেপসি বা মৃগী রোগের ক্ষেত্রেও ব্যবহৃত হয়। জ্যানসেন ফার্মাসিউটিক্যাল ১৯৬৮ সালে এটি আবিষ্কার করে। জাপান ও আমেরিকায় এটি প্রেসক্রিপশন ওষুধ হিসাবে এটি পাওয়া যায় না।
পার্শ্বপ্রতিক্রিয়ার মধ্যে অন্যতম হলো ওজন বৃদ্ধি,ঝিমুনি, ডিপ্রেশন, এক্সট্রা পিরামিডাল প্রভাব ইত্যাদি।
নিম্ন রক্তচাপ, হার্ট ফেইলিউর, অ্যারিদমিয়া, ডিপ্রেশন, তীব্র কোষ্ঠকাঠিন্য ইত্যাদি ক্ষেত্রে এটি প্রতিনির্দেশিত।
সিনারিজিন
সিনারিজিন () হলো পিপারিজিন থেকে উদ্ভূত একটি ওষুধ যা অ্যান্টিহিস্টামিন ও ক্যালসিয়াম চ্যানেল ব্লকার হিসাবেও কাজ করে। এটি সেরেব্রামে রক্ত সরবরাহ বাড়ায়, এ ছাড়া সেরেব্রাল অ্যাপোপ্লেক্সি, আঘাত পরবর্তী সেরেব্রামের উপসর্গ ও সেরেব্রাল আর্টেরিওসক্লেরোসিসের চিকিৎসায় এর ব্যবহার রয়েছে। তবে এটি মোশন সিকনেস জনিত বমিভাব বা বমির চিকিৎসায় বেশি ব্যবহৃত হয়। 
কেমোথেরাপি জনিত বমি, ভার্টিগো বা মাথাঘোরা,মেনিয়ার'স ডিজিজ ইত্যাদি ক্ষেত্রেও ব্যবহার রয়েছে। জ্যানসেন ফার্মাসিউটিক্যাল ১৯৫৫ সালে প্রথম সিনারিজিন সংশ্লেষণ করে। সিনারিজিন নামের প্রথম অংশ এসেছে সিনামিল অ্যালকোহল নাম থেকে। এটি যুক্তরাষ্ট্র ও কানাডায় ব্যবহৃত হয় না।
পার্শ্বপ্রতিক্রিয়ার মধ্যে রয়েছে মাথাব্যথা, ঝিমুনি, ঘাম, অবসাদ, মুখ শুকিয়ে যাওয়া ইত্যাদি।পিপারিজিন
চীনা উইকিপিডিয়া
চীনা উইকিপিডিয়া (traditional Chinese: 中文維基百科; simplified Chinese: 中文维基百科; : "Zhōngwén Wéijī Bǎikē") হচ্ছে উইকিমিডিয়া ফাউন্ডেশন কর্তৃক পরিচালিত চীনা ভাষার আদর্শ সংস্করণ। এর যাত্রা শুরু হয় ১১মে, ২০০১ সনে। বর্তমানে এটিতে ৮৬৮,০০০টি নিবন্ধ এবং ৫০৪,০০০ জন নিবন্ধিত ব্যবহারকারী রয়েছেন।
চীনা উইকিপিডিয়া হচ্ছে ৪র্থ বৃহত অনলাইন বিশ্বকোষ। এর উপরে রয়েছে  হুডং বাইকে (互动百科), বাইডু বাইকে (百度百科) এবং সসো বাইকে (搜搜百科).
চীনা উইকিপিডিয়া অন্যান্য ১২টি ভাষার সাথে  প্রতিষ্ঠিত হয়েছিল ২০০১সনের মে মাসে।শুরুতে চীনা উইকিপিডিয়া চীনা ভাষার চিহ্ন সমর্থন করতো না তাই বিশ্বকোষীয় কোন কন্টেন্ট ছিল না।
অক্টোবর ২০০২ তে প্রথম চীনা পৃষ্ঠা তৈরি করা হয়। একটি সফ্টওয়্যার হালনাগাদ ২৭অক্টোবর ২০০২তে চীনা ইনপুট সমর্থন করে। ডোমেইনটি  হিসেবে সেট করা হয়। ১৭ নভেম্বর ২০০২-এ ব্যবহারকারী 'মাউন্টেন'  "কম্পিউটার সায়েন্স নিবন্ধটিকে "  নামে অনুবাদ করেন। এভাবে প্রথম বিশ্বকোষীয় নিবন্ধ তৈরি হয়।
সরল ও ঐতিহ্যবাহী চীনা অক্ষরের বানানগত বৈচিত্র রক্ষা করার জন্য ২০০২ থেকে ২০০৩ পর্যন্ত পর্যায়ক্রমে চীনা উইকিপিডিয়া কমিউনিটি দুটি আলাদা লিখনপদ্ধতিকে সমন্বিত করার সিদ্ধান্ত নেয়। প্রথম স্বয়ংক্রিয় রূপান্তর শুরু হয় ২৩ ডিসেম্বর, ২০০৪-এ মিডিয়াউইকির ১.২ সংস্করণ দ্বারা। হংকং ও সিঙ্গাপুরে ১.৪.২ সংস্করণ গ্রহণ করা হয় যা zh-sg ডিফল্ট থেকে zh-cn, এবং zh-hk ডিফল্ট থেকে zh-tw রূপান্তরের ছক বানাতে ব্যবহৃত হয়।
শুরুর দিনগুলোতে বেশিরভাগ নিবন্ধই ইংরেজি থেকে অনুবাদ করা হতো। প্রথম প্রশাসক নিয়োগ হয় ১৪ জুন, ২০০৩ সনে।
চীনা উইকিপিডিয়া প্রথম পরিচিতি পায়  চায়না কম্পিউটার শিক্ষা(中国电脑教育报) নামক পত্রিকার ২০ অক্টোবর,২০০৩ সংখ্যার একটি নিবন্ধ প্রকাশের মাধ্যমে। নিবন্ধটি এরূপ ছিল, "I join to write an encyclopedia"(আমি বিশ্বকোষ লিখতে যোগদান করেছি) (我也来写百科全书). ১৬ মে, ২০০৪ সনে উইকিপিডিয়া প্রথম প্রতিবেদন আকারে প্রকাশ করা হয় তাইওয়ানের পত্রিকা "চায়না টাইমে"। এর পর বিভিন্ন পত্রিকা চীনা উইকিপিডিয়া নিয়ে নিবন্ধ ও সংবাদ প্রকাশ করে। বিভিন্ন প্রশাসকের সাক্ষাৎকার নেওয়া হয়।
সাউথ চায়না মর্নিং পত্রিকার ইভান ঝাই লিখেন যে মেইনল্যান্ড কর্তৃপক্ষ উইকিপিডিয়ার প্রসার রোধ করতে চেয়েছিলেন এবং একটি নতুন প্রজন্ম চীনা উইকিপিডিয়াকে সমৃদ্ধ করতে চেষ্টা করে। ২০১৩ তে ৭,৫০০ জন ব্যবহারকারী সক্রিয় থাকেন যাদের বেশিরভাগই তাইওয়ান ও হংকং এর বাসিন্দা। ৭১৫,০০০ টি নিবন্ধ চীনা উইকিপিডিয়াকে ১২তম বৃহৎ উইকিপিডিয়া বানাতে সাহায্য করে।
কলকাতা বিআরটিএস
কলকাতা বিআরটিএস হল কলকাতা নগর অঞ্চলের জন্য প্রস্তাবিত একটি দ্রুত বাস পরিবহন ব্যবস্থা। উল্টডাঙ্গা থেকে ই এম বাইপাস হয়ে গড়িয়া পর্যন্ত এই ব্যবস্থা গড়া হবে।২০১৩ সালের মধ্য এই ব্যবস্থা চালু হবার কথা থাকলেও এর কাজ এখনো শুরু হয়নি ফলে ২০১৮ আগে এই ব্যবস্থা চালু করা সম্ভব হবেনা।
কলকাতা বিআরটিএস উল্টডাঙ্গা থেকে শুরু করে নারকেলডাঙ্গা, চিংড়িহাটা, পাটুলিহয়ে গড়িয়া যাবে।এই ব্যবস্থার দৈর্ঘ্য হবে ১৫.৫ কিলোমিটার।
ভূটান জাতীয় মহিলা ফুটবল দল
ভুটান জাতীয় মহিলা ফুটবল দল আন্তর্জাতিক মহিলা ফুটবলে ভূটানের প্রতিনিধিত্বকারী দল। দলটি ভুটারেন ফুটবল নিয়ন্ত্রকারী সংস্থা ভুটান ফুটবল ফেডারেশন কর্তৃক নিয়ন্ত্রিত ও পরিচালিত হয় যেটি বর্তমানে এশিয়ান ফুটবল কনফেডারেশন এর সদস্য এবং দক্ষিণ এশীয় ফুটবল ফেডারেশনের প্রতিষ্ঠাতা সদস্য।
ভূটান প্রথম আন্তর্জাতিক প্রীতি ম্যাচ খেলে ২০১০ সালের ৬ ডিসেম্বর বাংলাদেশে সাথে ঢাকায় যা সাফ মহিলা চ্যাম্পিয়নশিপের ১ সপ্তাহ পূর্বে প্রস্তুতিমূলক খেলা হিসাবে।
ফিফা মহিলা বিশ্বকাপ
এএফসি মহিলা কাপ
সাফ মহিলা চ্যাম্পিয়নশিপ
সোডিয়াম কার্বনেট
সোডিয়াম কার্বনেট একটি অজৈব রাসায়নিক যৌগ যার আণবিক সংকেত NaCO। এটি ওয়াশিং সোডা, সোডা অ্যাশ এবং সোডা ক্রিস্টাল নামেও পরিচিত। সোডিয়াম সমৃদ্ধ মাটিতে উৎপন্ন উদ্ভিদ যেমন মধ্য প্রাচ্যের সব্জি স্কটল্যান্ডের কেল্প ও স্পেইনের সামুদ্রিক আগাছা থেকে সোডিয়াম পৃথক করা যায়। এই ধরণের উদ্ভিদের ছাই থেকে পাওয়া যায় বলে একে সোডা অ্যাশ বলা হয়। নানা বাণিজ্যিক পণ্য উৎপাদনে এটি ব্যবহৃত হয়। 
সোডিয়াম কার্বনেট উৎপাদনের একাধিক পদ্ধতি আছে। পদ্ধতিগুলো হলোঃ-
সুলভে পদ্ধতিতে খাওয়ার লবণ বা সোডিয়াম ক্লোরাইড ও লাইম স্টোনের বিক্রিয়ায় বৃহৎ পরিসরে সোডিয়াম কার্বনেট উৎপাদন করা হয়।
জাতীয় কিশোর উন্নয়ন প্রতিষ্ঠান
ঢাকা অদূরে গাজীপুর জেলায় টঙ্গীতে ১৯৭৬ সালে প্রতিষ্ঠিত হয় কিশোর আদালত, কিশোর হাজত,এবং সংশোধন প্রতিষ্ঠানের সমন্বয়ে জাতীয় কিশোর অপরাধ সংশোধন ইনস্টিটিউট প্রতিষ্ঠা করা হয়। ১৯৭৮ সাল থেকে এ প্রতিষ্ঠানের কার্যক্রম চালু হয়। বর্তমানে এর নাম জাতীয় কিশোর উন্নয়ন প্রতিষ্ঠান।
১. কিশোর আদালত
২. কিশোর হাজত বা রিমান্ড হোম
৩. সংশোধনী কার্যক্রম।
অভিভাবক কর্তৃক অনিয়ন্ত্রিত বা নিয়ন্ত্রণ বহির্ভূত শিশু/কিশোরকে কিশোর আদালতে মামলার মাধ্যমে এই কিশোর উন্নয়ন কেন্দ্রে তিন বছর রাখা যায়। ১টি কার্টিজ পেপার, ৫ টাকার কোর্ট ফি, অবাধ্য সন্তানের ৪ কপি ও অভিভাবকের ১ কপি সত্যায়িত ছবি এবং সন্তানের চরিত্র সম্পর্কে চেয়ারম্যান/কমিশনারের প্রত্যায়নপত্র জমা দিতে হয়।
শিশু কল্যাণ এবং অপরাধপ্রবণ শিশুদের সংশোধনের লক্ষ্যে বাংলাদেশ শিশু আইন ১৯৭৪ প্রণীত হয়। 
শিশু আইনের মূল উদ্দেশ্য ছিল-
১) শিশু আইন, ১৯৭৪ এর ৩২ ধারা অনুযায়ী দুঃস্থ, অবহেলিত, অভিভাবকহীন ও নির্যাতিত শিশু/কিশোরদের নিরাপদ আশ্রয়ের জন্য আদালতের আদেশ অনুযায়ী।
২) শিশু আইন, ১৯৭৪ এর ৩৩ ধারা অনুযায়ী অনিয়ন্ত্রিত বা নিয়ন্ত্রণ বহির্ভূত শিশু/কিশোরকে পিতা-মাতা বা বৈধ অভিভাবক কর্তৃক কিশোর আদালতে মামলা করা ও আদালতের আদেশের মাধ্যমে।
৩) শিশু আইন, ১৯৭৪ এর ৫৫ ও ৫৬ ধারা অনুযায়ী বিভিন্ন আইনে পুলিশ কর্তৃক আটক হয়ে বিজ্ঞ আদালতের মাধ্যমে বা মেয়াদপ্রাপ্ত সাজা হলে।
ক্যালসিয়াম হাইপোক্লোরাইট
ক্যালসিয়াম হাইপোক্লোরাইট একটি অজৈব যৌগ যার রাসায়নিক সংকেত Ca(OCl)Cl। পানি পরিশোধন এবং ব্লিচিং এজেন্ট হিসেবে ক্লোরিন পাউডার অথবা ব্লিচ পাউডার নামে বাজারে পাওয়া যায়। আর্দ্র এবং অনাদ্র দুই অবস্থায় ক্যালসিয়াম হাইপোক্লোরাইট পাওয়া যায়। এটা পানিতে খুব বেশি দ্রবীভূত হয় না। এর থেকে তীব্র ক্লোরিনের গন্ধ পাওয়া যায়।
Ca(OCl) + 4 HCl → CaCl + 2 HO + 2 Cl
ক্যালসিয়াম হাইড্রোক্সাইডের মধ্যে ক্লোরিন গ্যাস চালনা করে বাণিজ্যিক ভাবে হাইপো উৎপাদন করা হয়। বিভিন্ন ঘনত্বের ব্লিচ পাউডার পেতে কয়েক ধাপে বিক্রিয়া পরিচালনা করা হয়।
2 Cl2 + 2 Ca(OH)2 → Ca(OCl)2 + CaCl2 + 2 H2O
জীবাণুনাশক হিসাবে, পানি বিশুদ্ধ করতে, ক্লোরোফর্ম প্রস্তুতিতে, এবং বস্ত্র বিরঞ্জন করতে ব্যবহৃত হয় ব্লিচিং পাউডার ব্যবহার করা হয় ।
পিসি কার্ড
কম্পিউটিং এ পিসি কার্ড হচ্ছে এমন একটি হার্ডওয়্যার যেটি প্যারালেল কমিউনিকেশনে ব্যবহৃত হয়। এটি মূলত ল্যাপটপের জন্য ডিজাইন করা ছিল। বর্তমানে এর ব্যবহার নেই। বর্তমানে এক্সটার্নাল ডিভাইস যেমন ইউএসবি (সিরিয়াল কমিউনিকেশন) ব্যবহৃত হচ্ছে ব্যাপকভাবে।
পিসিএমসিআই্এ( পার্সোনাল কম্পিউটার মেমোরি কার্ড ইন্টারনেশনাল এসোসিয়েশন ইন্ডাস্ট্রির ভিত্তি ছিলেন ব্রিটিশ গণিতবিদ ও কম্পিউটার বিজ্ঞানী ইয়ান কলিমোর, যিনি সানিভেল ভিত্তিক পকেট কম্পিউটারের প্রতিষ্ঠাতাও ছিলেন। তিনি কিছু মেমোরি কার্ডকে তাঁদের ডস-ভিত্তিক পামটপে স্টোরেজের সাথে সমন্বয় করতে চাচ্ছিলেন। তখন ফ্লপি ডিস্ক ড্রাইভ ও হার্ডডিস্ক ড্রাইভ ছিল শক্তি অপচায়ক ও আকারে বিশাল যা ছোট ডিভাইসে স্থাপন করা দুঃসাধ্য ছিল।
জুলাই ১৯৮৯ সনে পকেট ফুজিত্সুর সাথে যোগাযোগ করে তাদের অস্তিত্ব রক্ষার জন্য।
১৯৯০ সনের শুরুতো কিছু কোম্পানি প্রকল্পটিতে যোগ দেয়। তন্মধ্যে ছিল পকেট, ফুজিত্সু, আইবিএম, ইন্টেল, লোটাস, মাইক্রোসফ্ট ইত্যাদি।
পিসিএমসিআইএ আদর্শ ১.০ কার্ড প্রকাশিত হয় ১৯৯০সনের নভেম্বরে। দ্রুতই  এটি আটটি ভেন্ডর দ্বারা গৃহিত হয়।  .
রাকেপ প্যাটেল
রাকেপ প্যাটেল (; জন্ম: ১২ জুলাই ১৯৮৯) একজন কেনীয় আন্তর্জাতিক ক্রিকেটার। তিনি তার নির্জন কর্মক্ষমতা তৈরি কেনিয়া সিলেক্ট তাদের উদ্বোধনী মৌসুমে দল, এবং নিজেকে জাতীয় দলে সুযোগ ইউরোপ সফরে জন্য বলা হয়েছে, সহ নেদারল্যান্ড এবং সফর ২০০৮ আইসিসি বিশ্ব টুয়েন্টি২০ বাছাইপর্ব। নাইরোবি জিমখানা ক্লাবের একটি পণ্য, তিনি প্রাথমিকভাবে একটি ব্যাটসম্যান ডানহাতি খেলেন, কিন্তু মাঝে মাঝে স্পিন বন্ধ বৃহদাকার পাত্র।
নাদিয়া শেভচেঙ্কো
নাদিয়া ভিক্টরিভনা শেভচেঙ্কো  () (জন্ম মে, ১৯৮১ সাল) ইউক্রেনের একজন নারী রাজনীতিবদ এবং সেনাবাহিনীর সাবেক পাইলট।  এ নারী বর্তমানে ইউক্রেনের একক্ষবিশিষ্ট সংসদ ভারকোভনা রাদা এবং  পার্লামেন্টারি এসেম্বলী অফ দ্যা কাউন্সিল অফ ইউরোপ এর সদস্য। তিনি বর্তমানে কারাবন্দী অবস্থায় অনশন আন্দোলনে রয়েছেন।
২০১৪ সালের দনবাস এর যুদ্ধের সময় শেভচেঙ্কো, সেনাবাহিনীর একজন ফার্স্ট লেফটেন্যান্ট ছিলেন, পুর্ব ইউক্রেনের রাশিয়ানপন্থী বিদ্রোহীদের হাতে বন্দীর পর রাশিয়ায় দুজন সাংবাদিক হত্যার দায়ে অভিযুক্ত হন। নভেম্বর ২০১৪ সালে, কারাবন্দী অবস্থায়, ইউক্রেনের একক্ষবিশিষ্ট সংসদ "ভারকোভনা রাদা"  এর নির্বাচনে জয়ী হন, তার পরে সামরিক বাহিনীর দায়িত্ব হতে অব্যাহতি নেন। তার আইনজীবী মার্ক ফেইগিন বলেন, তিনি একজন যুদ্ধবন্দী এবং ইন্টারন্যাশনাল কমিটি অব দ্য রেড ক্রস ও জাতিসঙ্ঘের নিকট মুক্তির বিষয়ের হস্তক্ষেপের জন্য সাহায্য প্রার্থনা করেছেন। তার সাথে অন্য বন্দীদের বিচারকার্য রাশিয়ার সংঘটিত হওয়াকে জেনেভা কনভেনশনের বিরোধী বলে তিনি দাবী জানান ইউএস স্টেট ডিপার্টমেন্ট তার নিঃশর্ত মুক্তি চাইলেও রাশিয়া সরকার তাকে বিপদজনক বিবেচনা করে এবং আধাসামরিক বাহীনির হয়ে অংশ নিয়ে অভ্যন্তরীন হামলার জন্য দায়ী করে।
শেভচেঙ্কো তার সময়ে ইউক্রেনের বিমানের সর্বপ্রথম নারী পাইলট ছিলেন,এবং বিখ্যাত যুদ্ধবিমান Su-24 এবং Mi-24 হেলিকপ্টারের চালনা কারী বিশ্বের একমাত্র নারী পাইলট।
অন্য ইউক্রেনের নাগরিক যারা রাশিয়ায় বন্দী আছেন :
জর্জ মানসে
হেনরি জর্জ মানসে (জন্ম: ২১ ফেব্রুয়ারি, ১৯৯৩) ইংল্যান্ডের অক্সফোর্ডে জন্মগ্রহণকারী বিশিষ্ট স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। পাশাপাশি ডানহাতে মিডিয়াম ফাস্ট বোলিংয়ে অভ্যস্ত জর্জ মানসে। কাউন্টি চ্যাম্পিয়নশীপে নর্দাম্পটনশায়ারের প্রতিনিধিত্ব করেন তিনি।
স্কটল্যান্ডের সদস্যরূপে জুন, ২০১৫ সালে টুয়েন্টি২০ আন্তর্জাতিক সিরিজ খেলার জন্য আয়ারল্যান্ড সফর করেন। জুলাই, ২০১৫ সালে আইসিসি বিশ্ব টুয়েন্টি২০ বাছাইপর্বে অংশ নেন। ১৮ জুন, ২০১৫ তারিখে আয়ারল্যান্ডের বিপক্ষে তার টি২০আই অভিষেক ঘটে। এরপর ১৫ আগস্ট, ২০১৫ তারিখে নর্দাম্পটনশায়ারের সদস্য হিসেবে অস্ট্রেলিয়া একাদশের বিপক্ষে প্রথম-শ্রেণীর ক্রিকেটে অভিষিক্ত হন।
ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৮ ফেব্রুয়ারি, ২০১৬ তারিখে ক্রিকেট স্কটল্যান্ড কর্তৃক ঘোষিত ১৫-সদস্যের দলে তিনিও অন্যতম সদস্য মনোনীত হন।
ইয়ালদা হাকিম
ইয়ালদা হাকিম একজন অস্ট্রেলিয়ান প্রচার মাধ্যম সাংবাদিক যিনি বর্তমানে বিবিসি ওয়ার্ল্ড নিউজে কর্মরত আছেন।
ব্রাহ্মী লিপি
ব্রাহ্মী লিপি একটি পুরনো লিখন পদ্ধতির নাম। এটি খ্রিস্টপূর্ব শেষ শতকগুলোতে এবং খ্রিস্টের জন্মের পর প্রথম শতকগুলোতে ভারত উপমহাদেশ ও মধ্য এশিয়ায় ব্যবহৃত হতো। এর সমসাময়িক লিপি হচ্ছে খরোষ্ঠি যা আফগানিসতান ও পাকিস্তানে ব্যবহৃত হতো। এটি আবুগিদা লিপি।
ব্রাহ্মী লিপি বেশি পরিচিতি লাভ করেছে সম্রাট অশোকের পাথরখচিত বাণী থেকে। এটি উত্তর-মধ্য ভারতে স্থাপিত হয় ২৫০-২৩২ খ্রিস্টপূর্বাব্দে। লিপিটি ১৮৩৭ সালে ইস্ট ইন্ডিয়া কোম্পানির কর্মকর্তা, প্রত্নতাত্ত্বিক ও ভাষাবিদ জেমস প্রিন্সেপ আবিষ্কার করেন। লিপিটির উৎসস্থল নিয়ে এখনো অনেক বিতর্ক আছে। পশ্চিমা ভাষা একাডেমির মতে ব্রাহ্মী লিপি সেমিটিক লিপি থেকে উৎপন্ন হয়েছে। নাহলে অন্তত প্রভাবিত হয়েছে।
কিন্তু বর্তমানে ভারতে একটি মতামত প্রচলিত আছে যেখানে বলা হয় ব্রাহ্মী লিপি পুরনো সিন্ধু সভ্যতার কোনো লিপি যেটি এখনো অনাবিষ্কৃত রয়ে গেছে।
ব্রাহ্মী একসময় ইংরেজিতে "পিন-ম্যান" নামে পরিচিত ছিল। ৫ম শতকের গুপ্তলিপিকে মাঝেমাঝে "পরবর্তী ব্রাহ্মী" বলা হয়।
ব্রাহ্মীলিপি থেকে অসংখ্য লিপি উত্পন্ন হয়েছিল। বর্তমানে অনেকগুলো আধুনিক লিপি ভারতসহ পূর্বএশিয়ায় সগৌরবে চলছে। তাই ব্রাহ্মী বিশ্বের সর্বাধিক প্রভাবক লিপি হিসেবে সমাদৃত। এক সমীক্ষায় দেখা গেছে ১৯৮টি লিপি ব্রাহ্মী থেকে উত্পন্ন হয়েছে।
লিপিটির নিজস্ব সংখ্যা ব্যবস্থা আছে। ব্যবস্থাটি ইন্দো-আরবী সংখ্যা পদ্ধতির মৌলিক যোগান দিয়েছে যা এখন সারা বিশ্বে ব্যবহৃত হচ্ছে।
যেখানে সমসাময়িক খরোষ্ঠি লিপিকে আরামাইক লিপি থেকে উদ্ভূত মতামতটি স্বীকৃতি পেয়েছে সেখানে ব্রাহ্মী লিপি খুব কমই সুস্পষ্টতা পেয়েছে।
আলব্রেচ্ট ওয়েবার ও জর্জ বুলারের "অন দ্য অরিজিন অব দ্য ইন্ডিয়ান ব্রাহ্মা আলফাবেট"(১৮৯৫) গ্রন্থে কিছু বিদ্বান কর্তৃক সেমেটিক থেকে ব্রাহ্মী লিপির বিবর্তন প্রস্তাবিত হয়েছে।
বেশি জনপ্রিয় মতামত অনুসারে ব্রাহ্মীর সাথে সেমেটিকের সম্পর্ক আছে এটা অনেক বিদ্বান মেনে নিয়েছেন।
ব্রাহ্মীর সাথে আরামাইক লিপির কিছু সাদৃশ্য লক্ষ করা যায়।
উদাহরণ স্বরূপ, ব্রাহ্মী ও আরামাইক g ও t এর মধ্যে অনেক সাদৃশ্য আছে।
দুই লিপিতেই প্রথম বর্ণ একই। ব্রাহ্মীতে অ, আরামাইকে আলেফ। এর আকার κ এর মত। প্রাক-ইসলামিক মুদ্রায় ।আলেফকে κ এর মত করে লিখতে দেখা গেছে।
নিচের ছকে ব্রাহ্মী ও উত্তর সেমেটিকের সাদৃশ্যতা দেখানো হয়েছে যেভাবে বুলার প্রস্তাব করেছিলেন।
এফ রেমন্ড অলচিন সহ কিছু গবেষকদের মতে ব্রাহ্মী লিপি সিন্ধু সভ্যতার লিপি। এই লিপির সাথে আরামাইক তথা সেমেটিকের কোনো সম্পর্ক নেই। কারণ ব্রাহ্মী লিপির সজ্জা ও উচ্চারণ সেমেটিক লিপির সাথে মিলে না। ব্রাহ্মী অ ও সেমেটিক আলেফের উচ্চারণে বিস্তর তফাৎ আছে। লিপির আকারেও যথেষ্ট তফাৎ বিদ্যমান।
২০১০সনের অক্টোবরে ব্রাহ্মীকে ইউনিকোড ৬.০ তে স্থান দেয়া হয়।
ব্রাহ্মীর জন্য ইউনিকোড ব্লক হচ্ছে, U+11000–U+1107F.  ২০১৪ এর আগস্টে দুটি অবাণিজ্যিক ফন্ট বের হয়। একটি গুগলের নটো সান্স ব্রাহ্মী অপরটি আদিনতা যা তামিল ব্রাহ্মীকে সমর্থন করে শুধু। উইন্ডোজ ১০ এর সেগোই ইউআই হিস্টোরিকও ব্রাহ্মী গ্লিফ সমর্থন করে।
ইয়ালদা
শাব-ই ইয়ালদা ("ইয়ালদার রাত" ) or শাব-ই চেল্লে ("চল্লিশতম রাত", ) একটি ইরানি সমাজের উৎসব যা "বছরের দীর্ঘ ও অন্ধকারতম রাত," হিসেবে পালিত হয়। এটি মূলত উত্তর গোলার্ধের শীতকালে দীর্ঘস্থায়ী রাত যা প্রতিবছর ২০ বা ২১শে ডিসেম্বর (±১) গ্রেগরিয়ান বর্ষপঞ্জী অনুসারে, এবং ফারসিভাষীদের নবম মাসের শেষ দিন ("আজার") এবং দশম মাসের ("দায়ী") এর মাঝামাঝি অবস্থান করে।
অ্যানড্রয়েড মার্শম্যালো
অ্যানড্রয়েড ৬.০ "মার্শম্যালো" অ্যানড্রয়েড মোবাইল অপারেটিং সিস্টেমের একটি সংস্করণ। এটির প্রথম পর্দা উন্মোচিত হয় ২০১৫সালের মে তে। এর কোডনেম অ্যানড্রয়েড এম। প্রাতিষ্ঠানিকভাবে মুক্তি পায় ২০১৫ সালের অক্টোবরে। মার্শম্যালো প্রথমত দৃষ্টি আরোপ করে ললিপপ ব্যবহারকারীদের অভিজ্ঞতাকে উন্নত করার জন্য।
ডেভলপাররা অ্যানড্রয়েড কোডনেম এম দিয়ে ২৮ই মে, ২০১৫ তারিখে অ্যানড্রয়েড মার্শম্যালোর পর্দা উন্মোচন করেন।
শ্রীলঙ্কা জাতীয় মহিলা ফুটবল দল
শ্রীলঙ্কা জাতীয় মহিলা ফুটবল দল আন্তর্জাতিক মহিলা ফুটবলে শ্রীলঙ্কার প্রতিনিধিত্বকারী অ্যাসোসিয়েশন ফুটবল দল। দলটি শ্রীলঙ্কা ফুটবল ফেডারেশন কর্তৃক নিয়ন্ত্রিত হয়।
২০১৪ সাল পর্যন্ত শ্রীলঙ্কা মহিলা দল ফিফা মহিলা বিশ্বকাপ বা এএফসি মহিলা এশিয়ান কাপে খেলার যোগ্যতা অর্জন করতে পারেনি। দলটি সাফ মহিলা চ্যাম্পিয়নশিপের তিনটি আসর যথাক্রমে ২০১০, ২০১২ এবং ২০১৪ এ অংশগ্রহণ করলেও কোনবার চ্যাম্পিয়ন হতে পারেনি। তবে ২০১২ ও ২০১৪ সালে সেমি-ফাইনালে খেলার যোগ্যতা অর্জন করেছিল।
লোসারটান
লোসারটান () একটি অ্যানজিওটেনসিন II রিসেপ্টর অ্যান্টাগনিস্ট ওষুধ যা উচ্চ রক্তচাপের চিকিৎসায় ব্যবহৃত হয়। এটি এই গ্রুপের প্রথম বাজারজাতকৃত ওষুধ। মার্ক অ্যান্ড কো. সর্বপ্রথম কোজার (cozaar) নামে এই ওষুধ বাজারে নিয়ে আসে। এটি ডায়াবেটিক নেফ্রপ্যাথি রোগেও ব্যবহার করা হয়।
৫৫ বছরের নিচের হাইপারটেনশনের রোগী যারা এসিই ইনহিবিটর সহ্য করতে পারে না তাদের ক্ষেত্রে প্রথম পছন্দ হিসাবে এই ওষুধ দেওয়া হয়।
লোসারটান খাওয়া শুরু করার পর পূর্ণ ফল পেতে ৩ থেকে ৬ সপ্তাহ সময় লাগতে পারে।
লোসারটান একটি ইউরিকোসুরিক ওষুধ অর্থাৎ এটি রক্তে ইউরিক এসিডের মাত্রা বাড়িয়ে দেয় ফলে কিডনির মাধ্যমে অতিরিক্ত ইউরিক এসিড নিষ্কাশিত হয়ে মূত্রের মাধ্যমে বের হয়ে যাবে। 
গর্ভবতী নারীদের ক্ষেত্রে লোসারটান সেবন ক্ষতিকর কারণ এতে ভ্রূণ ক্ষতিগ্রস্ত হতে পারে এমনকি মারাও যেতে পারে। 
খুব সাধারণ পার্শ্বপ্রতিক্রিয়ার মধ্যে উল্লেখযোগ্য হলো মাথা ঝিমঝিম, কোমর ব্যথা, শ্বসনতন্ত্রের সংক্রমণ, রক্তচাপ কমে যাওয়া ইত্যাদি। এ ছাড়া ডায়াবেটিস রোগীদের পাতলা পায়খানা, ক্লান্তি, বুক ব্যথা ও রক্তে পটাশিয়াম বেড়ে যেতে পারে।
গর্ভবতী মহিলা ও যে সকল ডায়াবেটিস রোগী অ্যালিসকিরেন ওষুধ খাচ্ছেন তাদের ক্ষেত্রে এই ওষুধ সেবন নিষিদ্ধ।
২০১৬ দক্ষিণ এশীয় গেমসে হ্যান্ডবল
২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে হ্যান্ডবল প্রতিযোগিতা অনুষ্ঠিত হয়। এতে পুরুষ ও মহিলা উভয় ইভেন্টে ভারত স্বর্ণ পদক জয়লাভ করে।
ঐশ্বর্যা তৈল ক্ষেত্র
ঐশ্বর্য তৈল ক্ষেত্র ভারতের রাজস্থান রাজ্যের বড়মের জেলায় অবস্থিত। এটি ভারতের দ্বিতীয় বৃহত্তম তৈল ক্ষেত্র আবিষ্কারের ঘটনা। ১৯৯৯ সালে এই তৈল ক্ষেত্রটি আবিষ্কৃত হয়। এই তৈল ক্ষেত্র থেকে প্রতিদিন ৩০,০০০ ব্যারেল খনিজ তেল উত্তলিত হয়। তৈল ক্ষেত্রটির নাম ভারত এর বিখ্যাত অভিনেত্রী ঐশ্বর্যা রাই বচ্চানের নাম অনুসারে রাখা হয়েছে। তাছাড়া ঐশ্বর্য মানে ঐশ্বরিক দান। এটি বর্তমানে ভারতের দ্বিতীয় বৃহত্তম তৈল ক্ষেত্র। ভারতের মোট সঞ্চিত খনিজ তেলের ১০% এখানে রয়েছে এবং প্রতিবছর উৎপাদনের ৩০% আসে এই তৈল ক্ষেত্র থেকে।
বাড়মের জেলা
বাড়মের ভারতের পশ্চিমাঞ্চলীয় রাজ্য, রাজস্থানের পশ্চিমাংশে যোধপুর বিভাগের অন্তর্গত গুরুত্বপূর্ণ একটি জেলা। বাড়মের জেলার সদরদপ্তর বাড়মের শহরে অবস্থিত। বাড়মের রাজস্থানে দ্বিতীয় বৃহত্তম জেলা। জেলার সদরদপ্তর ছাড়া অন্যান্য শহরগুলি যেমন; জাসোল, সিওয়ানা, বালোত্রা ইত্যাদি উল্লেখ্য। বর্তমানে বাড়মের জেলায় ক'একটি তৈলক্ষেত্র আবিষ্কৃত হয়েছে তার মধ্যে ঐশ্বর্যা তৈল ক্ষেত্র বৃহত্তম।
বাড়মের জেলা রাজস্থানেরর পশ্চিমংশে অবস্থিত যার কিছু অংশ থর মরুভূমির অংশ। জেলার উত্তর সীমায় জৈসলমের জেলা, দক্ষিণে জালোর জেলা, পূর্ব সীমায় পালি ও যোধপুর জেলা এবং পশ্চিম সীমায় পাকিস্তানের পূর্ব সীমান্ত।
জেলার মট আয়তন . বাড়মের জেলা ২৪,২৮' থেকে ২৬,৩২' উত্তর অক্ষাংশ এবং ৭০,০৫' থেকল ৭২, ৫২' পূর্ব দ্রাঘিমাংশে অবস্থিত।
লুনী নদী হল জেলার দীর্ঘতম নদী।
বাড়মের জেলা ভারতের পিছিয়ে পড়া জেলাগুলির একটি ও রাজস্থানের বারোটি পিছিয়ে পড়া জেলাগুলির একটি যারা বিআরজিএফ ফান্ড পাচ্ছে।
লাহোর মেট্রো
লাহোর মেট্রো হল পাকিস্তানের পাঞ্জাব প্রদেশের রাজধানী লাহোর এর একটি দ্রুত রেল পরিবহন ব্যবস্থা। লাহোর পাকিস্তানের দ্বিতীয় বৃহত শহর ফলে এই শহরে যাত্রী পরিবহনের জন্য লাহোর মেট্রো ব্যবস্থা গড়া হচ্ছে।এই মেট্রোর মোট দৈর্ঘ্য হল ৮২ কিমি ও স্টেশন সংখ্যা ৬০ টি।মেট্রো ব্যবস্থাটিতে ৩ টি মেট্রো রেল লাইনের প্রস্তাব করা হয়েছে।
লাহোর মেট্রো নির্মাণের প্রস্তাব প্রথম করা হয় ১৯৯২ সালে ।নানা কারনে তা সম্ভব হয়নি।এরপর ২০১৪ সালে চীনা সহায়তায় লাহোর মেট্রো নির্মাণের কথা বলা হয়। ২০১৫ সালে ২৭ কিমি কমলা লাইন নির্মাণ শুরু হয় ।অনুমান করা হচ্ছে ২০১৯ সালে লাহোর মেট্রোর শুভ উদ্ভদন হবে।এটি হবে পাকিস্তানের প্রথম মেট্রো রেল।
লাহোর মেট্রোর প্রথম দফা নির্মাণ কার্যে কমলা লাইন গড়া হবে। এই লাইনের দৈর্ঘ্য হবে ২৭ কিলোমিটার। এই লাইনে প্রতিদিন ২,৫০,০০০ যাত্রী যাতায়াত করবে। ২০১৫ সাল থেকে এই লাইনের নির্মাণ শুরু হয়েছে এবং ২০১৮ সালের মধ্য কমলা লাইনের নির্মাণ সম্পূর্ন হবে। কমলা লাইনের ২৫ কিলোমিটার হবে উত্তলিত ও বাকি অংশ হবে ভূগর্ভস্থ।
এই লাইনের দৈর্ঘ্য ১৪ কিমি।এটি চোউবারিজ থেকে কলেজ রোড পর্যন্ত নির্মাণ করা হবে।
এটি ৩২ কিলোমিটার দীর্ঘ হবে।এই লাইন লাহোর বিমানবন্দরকে যুক্ত করবে।
২০১৬ দক্ষিণ এশীয় গেমসে জুডো
২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে জুডো প্রতিযোগিতা অনুষ্ঠিত হয়। এতে ১২টি ইভেন্টে ভারত ৯ টি স্বর্ণ পদক সহ ১২ পদক নিয়ে প্রথম স্থান অর্জন করে।
২০১৬ দক্ষিণ এশীয় গেমসে সাঁতার
২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে সাঁতার প্রতিযোগিতা অনুষ্ঠিত হয়। এতে ভারত ২৩ টি স্বর্ণ পদক মোট ৪৫ টি পদক নিয়ে প্রথম স্থান অর্জন করে।
পশ্চিমবঙ্গের চলচ্চিত্র
পশ্চিমবঙ্গের চলচ্চিত্র বলতে কলকাতায় অবস্থিত টালিগঞ্জের ফিল্ম ইন্ডাস্ট্রিভিত্তিক চলচ্চিত্রসমূহকে বোঝানো হয়। এটি টলিউড () নামে পরিচিত। যদিও ফিল্ম ইন্ডাস্ট্রিটি বলিউড, তেলেগু ও তামিল ফিল্ম ইন্ডাস্ট্রি থেকে অনেক ছোট, তবু এটি সমান্তরাল ও আর্ট ফিল্ম নির্মাণ করে বিশ্বব্যাপী সমাদৃত হয়েছে। বিভিন্ন নির্মাতা ও অভিনেতা ভারতীয় জাতীয় ফিল্ম পুরস্কার সহ আন্তর্জাতিক পুরস্কারেও ভূষিত হয়েছেন। বর্তমানে টলিউড থেকে রোমান্টিক ও সামাজিক ছবিই বেশি নির্মিত হয়।
সত্যজিৎ রায়ের "পথের পাঁচালী(১৯৫৫)" ১৯৫৬ সালের কানস্ ফিল্ম ফেস্টিভালে বেস্ট হিউম্যান ডকুমেন্ট পুরস্কার লাভ করে।
"টালিউড" নামটি হলিউড থেকে অনুপ্রাণিত হয়ে রাখা হয়। এর নেপথ্যে আছেন আমেরিকান সিনেমাটোগ্রাফার উইলফোর্ড ই. ডেমিং যিনি ভারতে সবাক চলচ্চিত্র নির্মাণের সাথে জড়িত। ইন্ডাস্ট্রিটি যেহেতু টালিগঞ্জে অবস্থিত তাই হলিউডের সাথে মিল রেখে এর নাম "টালিউড" বা "টলিউড" রাখা স্বাভাবিকই ছিল। সেই সময়টিতে টালিগঞ্জ ছিল ভারতের অন্যতম সিনেমা কেন্দ্র, যেমনটি ছিল মার্কিন যুক্তরাষ্ট্রের হলিউড।
১৯৩২ সালে ডেমিং টলিউডের নাম "হলিগঞ্জ" রাখতে চেয়েছিলেন। কিন্তু তিনি আবার টলিউড নামেই ফিরে আসেন কারণ "টালি" একটি নাম ও "গঞ্জ" বলতে বাজার বোঝায়। তাই টলিউডই যথার্থ ছিল।
বাংলায় চলচ্চিত্রের সূচনা ১৮৯০ সাল থেকে যখন কলকাতার থিয়েটারে বায়োস্কোপ দেখানো হতো। একদশকের মধ্যেই ইন্ডাস্ট্রির বীজবপন করেন হীরালাল সেন। তিনি রয়েল বায়োস্কোপ কোম্পানি প্রতিষ্ঠা করে কলকাতার স্টার থিয়েটার, মিনার্ভা থিয়েটার, ক্লাসিক থিয়েটার ইত্যাদিতে জনপ্রিয় শো দেখাতেন। একটি লম্বা বিরতির পর হাল ধরেন ধীরেন্দ্রনাথ গাঙ্গুলি। তিনি ইন্দো-ব্রিটিশ ফিল্ম কোম্পানি প্রতিষ্ঠা করেন যা বাঙালি মালিকানার প্রথম কোম্পানি (১৯১৮)। প্রথম বাংলা ফিচার ফিল্ম ছিল "বিল্বমঙ্গল" যেটি ১৯১৯ সালে মদন থিয়েটারের ব্যানারে নির্মিত হয়। "বিলাত ফেরত" ছিল আইবিএফসি'র প্রথম প্রযোজনা (১৯২১)। মদন থিয়েটারের "জামাই ষষ্ঠী" ছিল প্রথম স্বল্পদৈর্ঘ্য সবাক চলচ্চিত্র এবং প্রেমাঙ্কুর আতর্থী পরিচালিত দেনা পাওনা চলচ্চিত্রটি ছিল বাংলার প্রথম সবাক চলচ্চিত্র। তারপর অনেক ইতিহাস হলো, তারমধ্যে সত্যজিৎ রায়, মৃণাল সেন ও ঋত্বিক ঘটক এবং অন্যান্য নির্মাতারা তাদের স্থান সুপ্রতিষ্ঠিত করে বাংলা চলচ্চিত্রকে অনেকদূর অগ্রসর করেন।
হীরালাল সেন বাংলার অন্যতম সম্মানিত ব্যক্তি যিনি ভারতের প্রথম চলচ্চিত্র পরিচালক। তখনকার সব চলচ্চিত্রই ছিল নির্বাক।
প্রথম সবাক চলচ্চিত্র নির্মিত হয় ১৯৩০এর শুরুর দিকে। চলচ্চিত্রগুলো উর্দু কিংবা ফারসি ভাষায় নির্মিত হতো যাতে বড় বাজার ধরতে পারে। একটি ফিল্ম ইন্ডাস্ট্রি ছিল ইস্ট ইন্ডিয়া ফিল্ম কোম্পানি। প্রথম সবাক বাংলা চলচ্চিত্র হচ্ছে 'জামাই ষষ্ঠী' যেটি ১৯৩১ সনে নির্মিত হয়। প্রথম দিককার জনপ্রিয় অভিনেতা ছিলেন প্রমথেশ বড়ুয়া ও দেবকী বোস। প্রমথেশ বড়ুয়া চলচ্চিত্র পরিচালনা করে ইন্ডাস্ট্রিতে নতুন মাত্রা যোগ করেন। দেবকীও চলচ্চিত্র পরিচালনা করেন। তিনি ১৯৩২ সালে 'চণ্ডীদাস' নির্মাণ করেন। চলচ্চিত্রটি শব্দব্যবস্থার জন্য উল্লেখযোগ্য কারণ শব্দগ্রহণকারী মুকুল বোস ডায়লগ স্পেস আউট ও ফ্রিকুয়েন্সি মডুলেশন সমস্যার সমাধান করতে পেরেছিলেন।
ভারতীয় চলচ্চিত্রে বাংলা ফিল্ম ইন্ডাস্ট্রির ভূমিকা সুদূরপ্রসারী। পূর্ণদৈর্ঘ্য বাংলা ছবি 'দেনা পাওনা' ১৯৩১ সনের ৩০ ডিসেম্বর শুভমুক্তি পেয়ে কলকাতার চিত্রা সিনেমা হলে প্রথম প্রদর্শিত হয়।
২০১৬ দক্ষিণ এশীয় গেমসে টেবিল টেনিস
২০১৬ দক্ষিণ এশীয় গেমসে ৬ ফেব্রুয়ারি থেকে ১০ ফেব্রুয়ারি পর্যন্ত, ভারতের গুয়াহাটিতে টেবিল টেনিস প্রতিযোগিতা অনুষ্ঠিত হয়। এতে ভারত ৭ টি স্বর্ণ পদক ৭টিই ভারত অর্জন করে।
প্রাক-সিনেটিক লিপি
প্রাক-সিনেটিক লিপি মধ্য ব্রোঞ্জ যুগের একটি নিদর্শন। এটি  সিনাই পেনিসুলার সেরাবিত এল-খাদেমে পাওয়া গেছিল। এটিকে ফিনিশীয় ও দক্ষিণ আরবীয় লিপির পূর্বপুলুষ বলা হয়। এটিকে সিনেটিক লিপি, প্রাক ক্যানানাইট, প্রাচীন ক্যানানাইট ও ক্যানানাইট লিপিও বলে।
শুরুর দিকের প্রাক-সিনেটিক লিপির সময়টি ধরা হয় খ্রিস্টপূর্ব ১৯ এর মধ্য থেকে ১৬ এর মধ্য শতক পর্যন্ত। অর্থাত খ্রিস্টপূর্ব ১৮৫০ হচ্ছে শুরুর সময় এবং শেষের সময় ১৫৫০ খ্রিস্টপূর্ব।.
সিনাইয়ে অবস্থিত  সেরাবিত এল খাদেম নামক পাহাড়ের এক মন্দিরের দেয়ালে বক্র রেখায় লেখা প্রার্থনা দেখা যায় যেগুলো সিনাই বা সেরাবিত শিলালিপি । মন্দিরটি মিশরীয় দেবতার ছিল।
শিলালিপিটি ১৭ থেকে ১৬ খ্রিষ্টপূর্ব শতকে পাওয়া  যায়।.
ওআদি এল-হোল শিলালিপি ( "" 'সন্ত্রাসের গিরিখাত') পাথরের গায়ে বক্রভাবে আঁকা ছিল। জায়গাটি ছিল থেবেস ও আবিদোসের সংযোগকারী রাস্তার পাশে যা মিশরের প্রাণকেন্দ্র ।
পল্লব লিপি
পল্লব লিপি ব্রাহ্মী লিপি থেকে উদ্ভূত হয়েছে। এটি দক্ষিণ ভারতের পল্লব রাজবংশে বিকাশলাভ করে খ্রিস্টপূর্ব ৬ষ্ঠ শতকে।
দক্ষিণ-পূর্ব এশিয়ার বিভিন্ন লিপি যেমন গ্রন্থ, জাভানি, কাবি, বায়বাবিন, মন, বার্মিজ, খেমর, তাই থাম, থাই, লাও ও নতুন তাই ল্যু বর্ণমালাও প্রত্যক্ষ বা পরোক্ষভাবে পল্লব লিপি থেকেই উৎপন্ন হয়েছে।
এখানে যে গঠন তুলে ধরা হয়েছে সেটি খ্রিস্টপূর্ব ৭ম শতকের প্রচলিত লিপিকে কেন্দ্রিক।
*চিহ্নিত বর্ণগুলোর সঠিক উচ্চারণ অজানা। তবে দক্ষিণ-পূর্ব এশিয়ায় যেভাবে ব্যহৃত হয় সেভাবেই প্রকাশ করা হয়েছে। (ছকে লিপির ছবিগুলো স্কাইনোলেজ.কম এ প্রদর্শিত ছবির অনুরূপ)
প্রতিটি ব্যঞ্জনবর্ণে 'অ' ধ্বনিটি জোড়া থাকে সহজাতভাবেই যাতে কোন স্বরবর্ণের চিহ্ণ ব্যবহৃত নাহলে উচ্চারিত হয়। যদি দুটি ব্যঞ্জনবর্ণ পরপর স্বরবর্ণ ছাড়াই ব্যবহৃত হয় তবে প্রথমটি উপরে থাকবে এবং দ্বিতীয়টি নিচে থাকবে। এই অবস্থায় একে সংযুক্ত বর্ণ বলে।
২০১৬ দক্ষিণ এশীয় গেমসে টেনিস
২০১৬ দক্ষিণ এশীয় গেমসে ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে টেনিস প্রতিযোগিতা অনুষ্ঠিত হয়। এতে ভারত ৫ টি স্বর্ণ পদক ৫টিই ভারত অর্জন করে।
আবজাদ
আব্জাদ লিপি এমন একটি লিখন-পদ্ধতি যেখানে প্রতিটি চিহ্নই একেকটি ব্যঞ্জনবর্ণ। পাঠক নিজেই নির্দিষ্ট স্বরবর্ণের যোগান দেন। এটিকে পশ্চিম সেমেটিক লিপি পরিবারের অন্তর্ভুক্ত ধরা হয়।
আব্জাদ শব্দটি ("আ ব জ দ" ) এসেছে আরবি লিপির প্রথম অক্ষর থেকে। বাকিটা পুরাতন হিব্রু লিপি, ফিনিশীয় ও সেমেটিক লিপির ক্রম অণুযায়ী; "ʾ ব গ দ".
২০১৬ দক্ষিণ এশীয় গেমসে কুস্তি
২০১৬ দক্ষিণ এশীয় গেমসে ৬ ফেব্রুয়ারি থেকে ৮ ফেব্রুয়ারি পর্যন্ত, ভারতের গুয়াহাটিতে কুস্তি প্রতিযোগিতা অনুষ্ঠিত হয়। এতে ভারত ১৬ টি স্বর্ণ পদকের মধ্যে ভারত ১৪টি অর্জন করে।
বিদর্ভ ক্রিকেট সংস্থা স্টেডিয়াম
বিদর্ভ ক্রিকেট সংস্থা স্টেডিয়াম () ভারতে অবস্থিত একটি আন্তর্জাতিকমানের ক্রিকেট স্টেডিয়াম। মহারাষ্ট্রের নাগপুরে এ স্টেডিয়ামটির অবস্থান। ২০০৮ সালে নির্মিত এ স্টেডিয়ামটি নিউ ভিসিএ স্টেডিয়াম নামে পরিচিতি রয়েছে ও এটি পুরনো বিদর্ভ ক্রিকেট সংস্থা মাঠের স্থলাভিষিক্ত হয়। বিশ্বের অন্যতম শীর্ষসারির ক্রিকেট মাঠ হিসেবে আন্তর্জাতিক ক্রিকেট কাউন্সিলের স্বীকৃতি পেয়েছে। বিদর্ভ এবং মধ্যাঞ্চল দল যথাক্রমে ঘরোয়া রঞ্জি ট্রফি এবং দিলীপ ট্রফি প্রতিযোগিতায় নিজেদের মাঠ হিসেবে ব্যবহার করে থাকে।
আয়তনের দিক দিয়ে বিশ্বের অন্যতম বৃহত্তম মাঠ হিসেবে সম্মুখ বরাবর ৮০ গজ এবং স্কয়ার লেগ বাউন্ডারির দিকে ৮৫ গজ।
নভেম্বর, ২০০৮ সালে ভারত ও অস্ট্রেলিয়ার মধ্যকার ৪র্থ টেস্ট আয়োজনের মাধ্যমে এ মাঠে প্রথমবারের মতো আন্তর্জাতিক খেলা অনুষ্ঠিত হয়। ঐ টেস্টে ভারত ১৭২ রানের ব্যবধানে জয় পেয়েছিল। খেলায় অস্ট্রেলীয় স্পিনার জেসন ক্রেজা ১২ উইকেট ও হরভজন সিং ৭ উইকেট দখল করেছিলেন।
২০১১ সালের ক্রিকেট বিশ্বকাপের চারটি খেলা অনুষ্ঠিত হয়।
শচীন তেন্ডুলকর বলেছেন যে, সুযোগ-সুবিধার দিক দিয়ে এটি প্রত্যাশাকে ছাড়িয়ে গেছে। রিকি পন্টিং মন্তব্য করেছেন, পোষাক বদলের কক্ষটি বেশ আরামপ্রদ। ডেকান চার্জার্সের বিপক্ষে দুই রানের ব্যবধানে জয়ের পর রাজস্থান রয়্যালসের অধিনায়ক শেন ওয়ার্ন মাঠের প্রশস্ততার বিষয়ে বলেছেন। আমরা এ ধরণের বৃহৎ আকৃতির মাঠ প্রত্যাশা করি।
এন৫০৮ (বাংলাদেশ)
এন৫০৮ (জাতীয় মহাসড়ক) হল বাংলাদেশের উত্তরাঞ্চলের রংপুর বিভাগের দিনাজপুর জেলায় অবস্থিত একটি গুরুত্বপূর্ণ মহাসড়ক। এ মহাসড়কটি এন৫ এর সাথে দিনাজপুর জেলা শহরকে সংযুক্ত করেছে। সেই সাথে সংযুক্ত করেছে আর৫৮৬ কে এন৫ এর সাথে। রাস্তাটির উত্তর প্রান্ত দশমাইলে এন৫ এ এবং দক্ষিণ প্রান্ত দিনাজপুর শহরের প্রাণকেন্দ্র ডিসি অফিসের সামনে সংযোগস্থলে অবস্থিত।
এন৫০৮ হল এন৫ এর একটি শাখা মহাসড়ক। এটি দিনাজপুর শহরের প্রায় ১৬ কিলোমিটার উত্তরে দশমাইল বাজারে এন৫ একটি একটি সংযোগস্থল থেকে শুরু হয়ে দক্ষিণ দিকে অগ্রসর হয়েছে। এরপর সোজা দক্ষিণ দিকে কিছু কৃষি জমি মাঠ অতিক্রম করে বাংলাদেশ কৃষি উন্নয়ন কর্পোরেশন আঞ্চলিক অফিসের পাশ দিয়ে এগিয়ে কান্তজির মন্দির সংযোগ সড়কের সাথে সংযোগ স্থাপন করে। আবার রাস্তাটি সোজা দক্ষিণ মুখি হয়ে প্রায় ১০ কিলোমিটার এগিয়ে হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় অতিক্রম করে। এরপর রাস্তাটি আরও কিছুদুর এগিয়ে দিনাজপুর শহরের উপকণ্ঠে দিনাজপুর সরকারি কলেজ গেটের সামনে আর৫৮৬ এর সাথে সংযোগ স্থাপন করে এবং ডানে বাক নিয়ে আরও এগিয়ে দিনাজপুর জেলা প্রশাসকের কার্যালয়ের সামনে শেষ হয়েছে।
সম্পূর্ণ রাস্তাটি দিনাজপুর জেলায় অবস্থিত।
টমাস বপ
টমাস জে. বপ ডি. এসসি (১৫ অক্টোবর, ১৯৪৯ - ৫ জানুয়ারি, ২০১৮) একজন মার্কিন জ্যোতির্বিদ। তিনি ১৯৯৫ সালে এ্যালান হেলের সাথে হেল-বপ ধূমকেতু আবিষ্কার করেন। ধূমকেতুটি আবিষ্কারের সময় তিনি একটি নির্মানসামগ্রী প্রস্তুত করে এমন একটি কারখানার ব্যবস্থাপক হিসাবে কাজ করছিলেন। তিনি একজন শখের জ্যোতির্বিদ। এটিই ছিল তার দেখা প্রথম ধূমকেতু। তিনি ডেনভার, কলোরাডো তে জন্ম গ্রহণ করেন। ‍তিনি Mahoning Valley Astronomical Society (MVAS) এর আজীবন সদস্য। ক্লাবের ১৬ ইঞ্চি রিফলেক্টর টেলিস্কোপে আকাশ দেখার পর জ্যোতির্বিজ্ঞানের প্রতি তার অনুরাগ সৃষ্টি হয়। তিনি ইয়াংস্টোন বিশ্ববিদ্যালয়ে পড়াশুনা করেন এবং আরিজোনা রাজ্যের টাসকোনে ১৯৮১ সাল থেকে বসবাস করতেন।
ইটোরিকক্সিব
ইটোরিকক্সিব () একটি নির্দিষ্ট কক্স-২(COX-2) ইনহিবিটর যা মার্ক অ্যান্ড কো. প্রথম বাজারে আনে। এটি সারাবিশ্বে প্রায় ৮০ টির বেশি দেশে অনুমোদিত হলেও আমেরিকাতে অনুমোদিত না।
এটি রিউমাটয়েড আর্থ্রাইটিস, সোরিয়াটিক আর্থ্রাইটিস, অস্টিওআর্থ্রাইটিস, অ্যাংকাইলোজিং স্পন্ডাইলাইটিস, দীর্ঘদনের কোমর ব্যথা, তীব্র ব্যথা, গেঁটে বাত ইত্যাদি ক্ষেত্রে ব্যবহৃত হয়।
অপারেশন পরবর্তী তীব্র ব্যথা নিরাময়ে একক মাত্রার ইটোরিকক্সিবের ভূমিকা রয়েছে।
গুরুতর কিছু পার্শ্বপ্রতিক্রিয়ার মধ্যে অন্যতম হচ্ছে ফিক্সড ড্রাগ ইরাপশন, ইরাথিমা, অ্যাকিউট জেনারেলাইজড ইগজ্যান্থিম্যটাস পাস্টুলোসিস(AGEP), ইরাথিমা মাল্টিফরমির মত লালচে দাগ, ও প্রিটিবিয়াল ইরাইথিমা।
সোনালি পাতা
সোনালী পাতা হচ্ছে এমন একপরকার সোনা যেটি পাতলা শীটে হাতুড়িপেটানো করে কাগজের মত বানানো হয়। এটি মোড়ানোর কাজে ব্যবহৃত হয়। সোনালী পাতা বিভিন্ন ক্যারেট ও শেড আকারে পাওয়া যায়। বেশি পাওয়া যায় ২২-ক্যারেট হলুদ সোনায় ।
সোনালী পাতা হচ্ছে এক ধরণের ধাতব পাতা যেখানে খুব কমই সোনা ব্যবহৃত হয়।
সোনালী পাতা দিয়ে কোন তলকে মোড়ানো হলে সেটিকে স্বর্ণ পৃষ্ঠায়ন বলে। ঐতিহ্যগতভাবে পানি মোড়ানো সবচে কঠিন ও সর্বগণ্য স্বর্ণপৃষ্ঠায়ণ হিসেবে খ্যাত।
সোনালী পাতা কলা শিল্পে ব্যাপক ভাবে ব্যবহৃত হয়। ইউরোপীয় ব্রোঞ্জ যুগ থেকেই এটি বিভিন্ন সংস্কৃতিতে মিশে গেছে। বিভিন্ন সময়ে এটি জুয়েলারীতেও ব্যাপকভাবে ব্যবহৃত হয়।
সোনালী পাতা ঐতিহ্যগতভাবে বেশি জনপ্রিয় কলা শিল্পে (ভাস্কর্য ও পুর্বাঞ্চলীয় খ্রিস্ট প্রতিমূর্তি নির্মাণে) ও ছবির ফ্রেমে । তাছাড়া এগুলো জুয়েলারীতেও ব্যবহৃত হয়।
বৌদ্ধ কলা শিল্পেও সোনালী পাতার ব্যবহার লক্ষণীয়।
প্রচাঈন যুগের মন্দির থেকে শুরু করে আধুনিক মন্দিরগুলোতে সৌন্দর্যবর্ধক হিসেবে সোনালী পাতা ব্যবহৃত হয়ে আসছে।
প্রাচীন ব্যাসিলিকা মন্দিরের অন্তসজ্জা সোনালী পাতা দ্বারা আচ্ছাদিত। এ থেকেই স্থাপত্যশিল্পে সোনালী পাতার ব্যবহার কাল অনুমান করা যায়।
সোনালীপাতা (ধাতব পাতা ভার্ক সহ) মাঝেমাঝে খাবার, পানিয় সাজানোতে ব্যবহৃত হয় যাতে এর দাম ও চাকচিক্য বেড়ে যায়। যদিও এটির ঘ্রাণ নেই তবু এটি মিষ্টান্ন সহ চকোলেট, মধু ও মিঠাই মোড়তে ও পরিবেশন করতে ব্যবহৃত হয় ভারতে। খাবার পাত্রেও এটি দিয়ে খাবার ঢাকতে ব্যবহৃত হয়।
ইউরোপে পানীয়র বোতল সোনালীপাতা দিয়ে মোড়ানো হয়। ১৬শতকের শেষের দিক থেকে এটি এখনো চলে আসছে।
২০১৫ সাফ চ্যাম্পিয়নশিপ ফাইনাল
২০১৫ সাপ চ্যাম্পিয়নশিপ ফাইনাল ভারতের তিরুবনন্তপুরম এর তিরুবন্দরাম আন্তর্জাতিক স্টেডিয়াম এ ৩ জানুয়ারি ২০১৬ তারিখে অনুষ্ঠিত হয়। যা ছিল ২০১৫ সাফ চ্যাম্পিয়নশিপের সমাপনি অনুষ্ঠান। এতে ভারত চ্যাম্পিয়ন হয় ২-১ গোলের ব্যবধানে।
২০১৬ সালের ৩ জানুয়ারি কেরালার তিরুবনন্তপুরম এ অবস্থিত তিরুবন্দরাম আন্তর্জাতিক স্টেডিয়ামে ২০১৫ সাফ চ্যাম্পিয়নশিপের ফাইনাল অনুষ্ঠিত হয়।
ইসোবেল জয়েস
ইসোবেল মেরি হেলেন সেসেলিয়া জয়েস (; জন্ম: ২৫ জুলাই, ১৯৮৩) উইকলো এলাকায় জন্মগ্রহণকারী বিশিষ্ট আইরিশ প্রমিলা ক্রিকেটার। আয়ারল্যান্ড মহিলা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকা পালনসহ দলের অধিনায়কের দায়িত্ব পালন করছেন। ডানহাতি ব্যাটসম্যান ও বামহাতি মিডিয়াম পেস বোলার ইসোবেল জয়েস দলের সদস্যরূপে এ পর্যন্ত এক টেস্ট ও ৬৭ একদিনের আন্তর্জাতিকে অংশ নিয়েছেন।
জুন, ১৯৯৯ সালে মিল্টন কেনেসে সফরকারী ভারতের বিপক্ষে জয়েসের ওডিআই অভিষেক ঘটে। পরের মাসেই মহিলাদের ইউরোপীয় চ্যাম্পিয়নশীপে অংশ নেন। ২০০০ সালে পাকিস্তানের বিপক্ষে চারটি ওডিআই খেলেন। একই দলের বিপক্ষে টেস্ট খেলায়ও অংশ নেন তিনি যা অদ্যাবধি আয়ারল্যান্ডের একমাত্র টেস্ট হিসেবে বিবেচিত। বছরের শেষদিকে নিউজিল্যান্ডে অনুষ্ঠিত মহিলাদের বিশ্বকাপে খেলেন।
এরপর অস্ট্রেলিয়া, ভারত ও নেদারল্যান্ডসের বিপক্ষে ওডিআইয়ে আয়ারল্যান্ডের প্রতিনিধিত্ব করেন। এছাড়াও, ২০০১ ও ২০০৫ সালের ইউরোপীয় চ্যাম্পিয়নশীপ এবং ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফিতে খেলেন।
এক ক্রিকেট পরিবার থেকে এসেছেন ইসোবেল জয়েস। তার যমজ বোন সেসেলিয়াও আয়ারল্যান্ডের পক্ষে খেলছেন। অন্যদিকে, তার তিন ভাই - ডমিনিক, এড এবং গাস প্রত্যেকেই আইরিশ পুরষ ক্রিকেট দলে খেলছেন। এছাড়াও, এড ইংল্যান্ডের পক্ষে খেলেছেন।
ডক্সোফাইলিন
ডক্সোফাইলিন () একটি জ্যান্থিন থেকে উদ্ভূত ওষুধ যা অ্যাজমার চিকিৎসায় ব্যবহৃত হয়।
এটা ব্রংকোডাইলেটর হিসাবে কাজ করে অর্থাৎ শ্বসন নালিকা কে প্রসারিত করে। ফসফোডায়েস্টারেজ এনজাইম কে নিবৃত করার মাধ্যমে কাজ করে।
গবেষণায় দেখা গেছে এটি থিওফাইলিনের মত কাজ করলেও পার্শ্বপ্রতিক্রিয়া অপেক্ষাকৃত কম।
অন্যান্য জ্যান্থিন ওষুধের মত ডক্সোফাইলিনের অ্যাডেনোসিন রিসেপ্টরের প্রতি আসক্তি নাই ফলে এটা উদ্দীপক ক্রিয়া দেখায় না।
জেমস এগোচি
জেমস ওটিয়েনো এগোচি (জন্ম জানুয়ারি ২৯, ১৯৮৮) জেমস এগোচি হিসাবে পরিচিত, একজন কেনীয় ক্রিকেটার। তিনি তিনটি অন্যান্য কেনিয়ার আন্তর্জাতিক ক্রিকেটারদের ভাই লামেক অনায়াঙ্গা, শেম এগোচি এবং নেহেমিয়া ওধিয়াম্বোর ভাই।
ওধিয়াম্বো অপর দুই ভাই নেহেমিয়া ওধিয়াম্বো এবং শেম এনগোচির সঙ্গে কেনিয়ার হয়ে ক্রিকেট বিশ্বকাপ খেলেন, যেটি অনুষ্ঠিত হয়েছিল যৌথভাবে বাংলাদেশ, ভারত এবং শ্রীলঙ্কাতে ১৯ ফেব্রুয়ারি থেকে ২ এপ্রিল ২০১১ সালে।
১৯৯৭ সাফ গোল্ড কাপ
১৯৯৭ সাফ গোল্ড কাপ বা ১৯৯৭ দক্ষিণ এশীয় ফুটবল ফেডারেশন গোল্ড কাপ হল দক্ষিণ এশিয়ার আন্তর্জাতিক ফুটবল ফুটবল প্রতিযোগিতা সাফ চ্যাম্পিয়নশিপের তৃতীয় আসর। প্রতিযোগিতাটি ৬ টি দল নিয়ে ১৯৯৭ সালের ৪- ১৩ সেপ্টেম্বর পর্যন্ত নেপালের রাজধানী কাঠমুন্ডুতে অনুষ্ঠিত হয়।
রাজস্থানের জেলাসমূহের তালিকা
ভারতীয় রাজ্য রাজস্থান মোট ৩৩টি জেলায় বিভক্ত যথা:-
মুহাম্মদ ইবনে আলি আস-সেনুসি
সাইয়িদ মুহাম্মদ ইবনে আলি আস-সেনুসি (১৭৮৭–১৮৫৯) ছিলেন সেনুসি তরিকার প্রতিষ্ঠাতা। ১৮৩৭ সালে এই তরিকা প্রতিষ্ঠিত হয়।
মুহাম্মদ ইবনে আলি আলজেরিয়ার মুস্তাগানিমের নিকটে জন্মগ্রহণ করেন। একজন শ্রদ্ধাভাজন মুসলিম শিক্ষকের নামে তার নাম আল-সেনুসি প্রদান করা হয়েছিল। তিনি ওয়ালাদ সিদি আবদুল্লাহ গোত্রের সদস্য ছিলেন। মুহাম্মদ ইবনে আলি ফেজের একটি মাদ্রাসায় পড়াশনা করেছেন। এরপর তিনি সাহারা ভ্রমণ করে তিউনিসিয়া এবং ত্রিপলিতে আত্মশুদ্ধি প্রচার করেন। এসময় তিনি অনেক অনুসারী লাভ করেন। এরপর তিনি কায়রোর আল-আজহার বিশ্ববিদ্যালয়ে পড়াশোনার জন্য যান। প্রথমে তিনি জাবাল আখদারে তার কেন্দ্র প্রতিষ্ঠা করেন এবং তিনি সিরেনাইকার বাইদায় মসজিদ প্রতিষ্ঠা করেন। এরপর তিনি জাগবুবে চলে আসেন। তিনি একটা বৃহৎ মসজিদ এবং বিশ্ববিদ্যালয় স্থাপন করেছিলেন। ১৯৮৪ সালে মুয়াম্মার গাদ্দাফির নির্দেশে এটি বন্ধ করে দেয়া হয়। একই সময় সেনুসি পরিবারের সদস্যদের কবর এবং অবশিষ্ট চিহ্নগুলো ধ্বংস করে দেয়া হয়। মুহাম্মদ আস-সেনুসির মৃত্যুর পর তার পুত্র মুহাম্মদ আল-মাহদি আস-সেনুসি সেনুসি তরিকার নতুন প্রধান হন এবং তিনি তাদের কেন্দ্র জাগবুব থেকে কুফরায় সরিয়ে নেন। তার নাতি মুহাম্মদ ইদ্রিস আল-সেনুসি লিবিয়ার প্রথম এবং একমাত্র বাদশাহ ছিলেন।
পাইরিডক্সিন
পাইরিডক্সিন () ভিটামিন বি এর একটি রূপভেদ। এর হাইড্রোক্লোরাইড লবণ, পাইরিডক্সিন হাইড্রোক্লোরাইড ভিটামিন বি এর অভাবজনিত রোগের চিকিৎসায় ব্যবহৃত হয়। অধিকাংশ ব্যক্তির ক্ষেত্রে স্বাভাবিক খাবার খেলে অতিরিক্ত পাইরিডক্সিন ওষুধ হিসাবে খাওয়ার প্রয়োজন হয় না।
পাইরিডক্সিন মানব শরীরে গুরুত্বপূর্ণ ভূমিকা পালন করে। এটা লোহিত রক্ত কণিকা উৎপাদন, ত্বক ও স্নায়ুর স্বাভাবিক কার্যক্রম বজায় রাখা প্রভৃতি কাজে এর ভূমিকা অনেক।
কিছু কিছু ক্ষেত্রে শরীরে ভিটামিন বি এর পরিমাণ হ্রাস পায় যেমন অ্যালকোহল আসক্তি, লিভারের রোগ, হাইপারথাইরয়ডিজম, হার্ট ফেইলিউর। এ ছাড়া কিছু ওষুধ যেমন আইসোনিয়াজিড, সাইক্লোসেরিন, হাইড্রালাজিন, পেনিসিলামিন ইত্যাদি ভিটামিন বি এর ঘাটতি তৈরি করে। পাইরিডক্সিন পেরিফেরাল নিউরোপ্যাথি রোগের চিকিৎসায় বা প্রতিরোধ করতে ব্যবহৃত হয়। কিছু হেরেডিটারি বা বংশানুক্রমিক রোগ যেমন হোমোসিস্টিনিউরিয়া, হাইপার-অক্সালিউরিয়া, জ্যান্থিউরেনিক অ্যাসিডিউরিয়া ইত্যাদি রোগের চিকিৎসায় পাইরিডক্সিন ব্যবহৃত হয়।
এটা শরীরে খুবই সহনীয় তবে কারো কারো ক্ষেত্রে মাথাব্যথা, অনিদ্রা, হাত-পা ঝিনঝিন করা,পাকস্থলীর সমস্যা ইত্যাদি হতে পারে।এটা গর্ভাবস্থা ও মাতৃদুগ্ধ দানকালীন সময়ে নিরাপদ
১৯৯৯ সাফ গোল্ড কাপ
১৯৯৯ সাফ গোল্ড কাপ বা ১৯৯৯ দক্ষিণ এশীয় ফুটবল ফেডারেশন গোল্ড কাপ (স্পঞ্জরের কারণে ১৯৯৯ সাফ কোকা কোলা কাপ) হল দক্ষিণ এশিয়ার আন্তর্জাতিক ফুটবল ফুটবল প্রতিযোগিতা সাফ চ্যাম্পিয়নশিপের চতুর্থ আসর। প্রতিযোগিতাটি ৬ টি দল নিয়ে ১৯৯৯ সালের ২২ এপ্রিল থেকে ১ মে পর্যন্ত ভারতের গোয়াতে অনুষ্ঠিত হয়।
২০০৩ সাফ গোল্ড কাপ
২০০৩ সাফ গোল্ড কাপ বা ২০০৩ দক্ষিণ এশীয় ফুটবল ফেডারেশন গোল্ড কাপ হল সাফ চ্যাম্পিয়নশিপের পঞ্চম আসর যা ১০ জানুয়ারি থেকে ২০ জানুয়ারি ২০০৩ পর্যন্ত সময়ে বাংলাদেশের রাজধানী ঢাকায় অনুষ্ঠিত হয়। সকল খেলা বঙ্গবন্ধু জাতীয় স্টেডিয়ামে অনুষ্ঠিত হয়। প্রতিযোগিতার আসরটি মূলত ২৬ জানুয়ারি থেকে ৫ ফেব্রুয়ারি ২০০২ সালে অায়োজনের কথা ছিল কিন্তু বাংলাদেশ ফুটবল ফেডারেশনের উপর ফিফার স্থগিতাদেশ থাকায় তা সম্ভব হয়নি। আফগানিস্তানের অংশগ্রহনের কথা ছিল না।কিন্তু এএফসির সুপারিশে দলটিকে অন্তর্ভুক্ত করা হয়। এছাড়াও ভূটান এবারে প্রথমবারের মতো প্রতিযোগিতায় অংশগ্রহণ করে।
বাংলাদেশ এই আসরে প্রথমবারের মতো সাফ চ্যাম্পিয়নশিপ জয় করে।
এডিথ কির্‌চমাইয়ার
এডিথ কির্‌চমাইয়ার ( ২২শে জানুয়ারি, ১৯০৮ সাল – ২৪শে অক্টোবর, ২০১৫ সাল) হচ্ছেন একজন শতবর্ষজীবী মহিলা, যিনি ছিলেন সামাজিক যোগাযোগ মাধ্যম ফেসবুক সাইট ব্যবহারকারীদের মধ্যে সবচেয়ে বৃদ্ধা বয়সী। তিনি তাঁর ১০৫তম জন্মদিন ২২শে জানুয়ারি, ২০১৩ সাল পর্যন্ত তিনি প্রথমবারের মতো ফেসবুক সাইটে সাইন-আপ করেন। তিনি শিকাগো বিশ্ববিদ্যালয় থেকে সবচেয়ে প্রবীণ স্নাতকধারী ব্যক্তি ছিলেন। তিনি সান্তা বারবারা, ক্যালিফোর্নিয়াতে বসবাস করতেন। তিনি ওহিও শহরে দ্য ওহিও স্টেট বিশ্ববিদ্যালয় এবং স্প্রিংফিল্ড হাই স্কুল থেকেও স্নাতক ডিগ্রি পাশ করেছিলেন।
অবসরকালে, তিনি স্বেচ্ছাসেবক হিসেবে সপ্তাহে একবার ডাইরেক্ট রিলিফ চ্যারিটির জন্য কাজ করেছিলেন। ক্যালিফোর্নিয়া শহরে তিনি-ই নিবন্ধনকৃত সবচেয়ে বৃদ্ধা গাড়ি চালক ছিলেন এবং দীর্ঘ ৮৬ বছর ধরে মটরচালক হিসেবে তাঁর পরিপূর্ণ রেকর্ড রয়েছে। তাঁর কাফেলা নষ্ট হয়ে যাওয়ার পর চ্যারিটির কাজের জন্য তিনি তাঁর হোন্ডা চিভিক্‌ গাড়িটি দান করেছিলেন।
তিনি বিবাহ বন্ধনে আবদ্ধ হয়ে দাম্পত্য জীবনে সত্তরোর্ধ বয়সেরও বেশি সময় পার করেন। তাঁর বয়স যখন ১০০ বছরে পদার্পণ করেন, তখন তাঁর স্বামী ৯৮ বছর বয়সে মৃত্যুবরণ করেন। ২৪শে অক্টোবর, ২০১৫ সালে তিনিও ১০৭ বছর বয়সে মৃত্যুর কোলে ঢলে পড়েন।
২০১৬ দক্ষিণ এশীয় গেমসে তায়কোয়ান্দো
২০১৬ দক্ষিণ এশীয় গেমসে ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে তায়কোয়ান্দো প্রতিযোগিতা অনুষ্ঠিত হয়। এতে ভারত ৬ টি স্বর্ণ নিয়ে প্রথম স্থান অর্জন করে।
পূর্ব পশ্চিম গ্যাস পাইপলাইন (ভারত)
পূর্ব-পশ্চিম গ্যাস পাইপলাইন ভারতের অন্ধ্রপ্রদেশের কাকিনাড়া থেকে শুরু করে গুজরাট এর বারুচ পর্যন্ত বিস্তৃত। এর দৈর্ঘ্য ১৩৮৬ কিলোমিটার। এই পাইপলাইন মোট পাঁচটি রাজ্যের মধ্যেদিয়ে গেছে। সেগুলি যথাক্রমে অন্ধ্রপ্রদেশ, তেলেঙ্গানা, কর্ণাটক, মহারাষ্ট্র ও গুজরাট। ই.ডব্লিউ.পি.এল একটি সাধারণ বাহক পাইপলাইন হিসেবে অনুমোদিত হয়েছে।
পূর্ব পশ্চিম গ্যাস পাইপলাইন বা ইস্ট ওয়েস্ট গ্যাস পাইপলাইনে গুজরাটে আরআইল-এর বিশাল পেট্রোকেমিক্যাল কমপ্লেক্সে প্রাকৃতিক গ্যাস সরবরাহ করে এবং পাইপলাইনটি থেকে শাখা পাইপলাইন সংযোগের মাধ্যমে অনেক গ্রাহকদের গ্যাস সরবরাহ করে। পাইপলাইন ব্যবস্থাটি একাধিক সংকোচনকারী স্টেশন, শাখা পাইপলাইনের দ্বারা লেনদেন এবং একটি উন্নত নিয়ন্ত্রণ ও যোগাযোগ নেটওয়ার্কগুলিতে অসংখ্য পরিমাপ সুবিধা প্রদান করে। প্রকল্পটি ভারতের প্রথম ও বৃহত্তম বেসরকারী মালিকানায় তৈরি পাইপলাইন এবং ভারতের বর্ধমান প্রাকৃতিক গ্যাস গ্রিডের মূল কেন্দ্র।
এই পাইপলাইন মাধ্যমে কে.জি-ডি৬ (কৃষ্ণা কাবেরী ব্যাসিন ৬) থেকে গ্যাস গুজরাটের বারুচে আনা হয়। কৃষ্ণা ও কাবেরী অববাহিকায় ও সমুদ্র উপকূলে এই গ্যাস খনি গুলি রয়েছে।
কাকিনাডা থেকে বারুচ পর্যন্ত গ্যাস পাইপলাইপ নির্মাণ শুরু হয় ২০০৬ সালে। এই পাইপলাইন এর নির্মাণের আর্থ যোগায় রিলায়েন্স গ্যাস পরিবহন পরিকাঠামো সংস্থা। ২০০৮ সালে এই পাইপলাইনের নির্মাণ শেষ হয়।
শতবর্ষজীবি
একজন শতবর্ষজীবি বা শতবর্ষবয়স্ক ব্যক্তি, যিনি শত বছর বা তাঁরও অধিককাল ধরে বেঁচে থাকেন। কারণ জীবনের আয়ুষ্কাল সর্বত্র শত বছরের কম হয়ে থাকে, যে পরিভাষাটি অপরিবর্তনীয়ভাবে দীর্ঘায়ুকালের সহিত সন্নিহিত। একজন সুপার শতবর্ষজীবি ব্যক্তি, যিনি একশত দশ (১১০) বছর বা তারও বেশি সময় ধরে বাঁচেন, যা কিনা শুধুমাত্র হাজারের মধ্যে একজনের দ্বারা অর্জিত হয়ে থাকে। এমনকি দুর্লভ একজন ব্যক্তি যিনি ১১৫ বয়স বাঁচেন - ইতিহাসে শুধুমাত্র ঊনচল্লিশ (৩৯) জনের নাম লিপিবদ্ধ আছে যারা তর্কাতীতভাবে এই বয়স পৌঁছেছেন, যাদের মধ্যে মাত্র কয়েকজন যেমন সুজানা মুশাট জোনস, এম্মা মোরানো-মার্টিনুৎজি, ভায়োলেট ব্রাউন এবং নবী তাজিমা এখনও জীবিত আছেন। ২০১২ সালে জাতিসংঘ গণনায়, সেখানে তিন লক্ষ ষোল হাজার ছয়শত (৩,১৬,৬০০) জন জীবন্ত শতবর্ষজীবি ব্যক্তি বিশ্বব্যাপী ছিলেন। সারা বিশ্বে আয়ুষ্কাল বাড়ার সাথে সাথে বিশ্বের জনসংখ্যাও দ্রুত বেড়ে চলেছে, আশা করা যায় ভবিষ্যতেও দ্রুত-ই শতবর্ষজীবির সংখ্যাও বাড়তে থাকবে। যুক্তরাজ্যের জাতীয় হিসাববিজ্ঞান অফিস (ওএনএস) জানায়, যুক্তরাজ্যে ২০১৩ সালে জন্ম নেওয়া শিশুদের মধ্যে এক-তৃতীয়াংশ শিশু-ই ১০০ বছর জীবিত থাকবে আশা করা হচ্ছে।
ইতালিয় এক গবেষণায় উল্লেখ করা হয় যে, শতবর্ষজীবি ব্যক্তিগণের মধ্যে ভিটামিন এ ও ভিটামিন ই উচ্চ মাত্রায় বিদ্যমান রয়েছে যা তাঁদের দীর্ঘায়ু বাড়াতে গুরুত্বপূর্ণ ভূমিকা রাখে। অন্য গবেষণা অবশ্য এই সিদ্ধান্তের বিপরীত, ইতালির সার্দিনিয়া থেকে প্রকাশিত গবেষণায় বলা হয় এই সিদ্ধান্তটি শতবর্ষজীবিদের উপর প্রয়োগ করা যায় না, সম্ভবত তাঁদের মধ্যে অন্য ফ্যাক্টরগুলো গুরুত্বপূর্ণ ভূমিকা পালন করে থাকে। পোল্যান্ডের একটি প্রাথমিক গবেষণা চালিয়ে দেখান যে, প্রাপ্তবয়স্ক একজন স্বাস্থ্যবতী যুবতী মহিলার সাথে তুলনা করেন যাতে জীবিত শতবর্ষজীবিদের আপার সিলেসিয়ায় পর্যাপ্তভাবে উচ্চ মাত্রায় লাল রক্ত কণিকায় গ্লুটাথায়ন রিডাক্টেজ ও ক্যাটালেজ এনজাইমের কর্মদক্ষতা লক্ষ করা যায়, যদিও ভিটামিন ই রক্তের সিরামে পর্যাপ্তভাবে উচ্চ মাত্রায় অনুপস্থিত।
২০১০ সালে জাপানী শতবর্ষজীবিদের সঠিক সংখ্যা প্রশ্নবিদ্ধ হয়েছিল। দেশটিতে নথিপত্রগুচ্ছগুলোতে আসে (সিরিজ অব রিপোর্ট) প্রবীণদের নিবন্ধন হারিয়ে যায় ("missing")। অনেক শতবর্ষীদের মৃত্যু নথিবদ্ধ করা হয় নি।
Centenarians are often the subject of news stories that focus on the fact that they are over 100 years old, like an elderly person receiving a speeding ticket for example. Other than the typical birthday celebrations, these reports provide researchers and cultural historians with evidence as to how the rest of society views this elderly population. Some examples:
২০১৬ দক্ষিণ এশীয় গেমসে উশু
২০১৬ দক্ষিণ এশীয় গেমসে ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে উশু প্রতিযোগিতা অনুষ্ঠিত হয়। এতে ভারত ১১ টি স্বর্ণ নিয়ে প্রথম স্থান অর্জন করে।
২০০৫ সাফ গোল্ড কাপ
২০০৫ সাফ গোল্ড কাপ বা ২০০৫ দক্ষিণ এশীয় ফুটবল ফেডারেশন গোল্ড কাপ হল ২০০৫ সালের ৭ ডিসেম্বর থেকে ১৭ ডিসেম্বর পর্যন্ত পাকিস্তানের রাজধানী ইসলামাবাদের জিন্নাহ ক্রীড়া স্টেডিয়ামে অনুষ্ঠিত হয়। এটি সাফ চ্যাম্পিয়নশিপের ষষ্ঠ আসর হিসাবে দক্ষিণ এশীয় ফুটবল ফেডারেশন আয়োজন করে।
২০০৮ সাফ চ্যাম্পিয়নশিপ
২০০৮ সাফ চ্যাম্পিয়নশিপ হল দক্ষিণ এশিয়ার আন্তর্জাতিক ফুটবল প্রতিযোগিতা সাফ চ্যাম্পিয়নশিপের ৭ম আসর যা ২০০৮ সালের ৩ জুন থেকে ১৪ জুন তারিখে অনুষ্ঠিত হয়। প্রতিযোগিতাটি যৌথভাবে শ্রীলঙ্কা ও মালদ্বীপ স্বাগতিক হওয়ার সৌভাগ্যলাভ করে।
প্রতিযোগিতাটি মূলত ২০০৭ সালের অনুষ্ঠিত হওয়ার কথা ছিল কিন্তু পরে পিছিয়ে ২০০৮ সালের অনুষ্ঠিত হয়।
২০০৯ সাফ চ্যাম্পিয়নশিপ
২০০৯ সাফ চ্যাম্পিয়ন বা ২০০৯ দক্ষিণ এশীয় ফূটবল ফেডারেশন চ্যাম্পিয়নশিপ হল সাফ চ্যাম্পিয়নশিপের অষ্টম আসর যা ২০০৯ সালের ডিসেম্বরে বাংলাদেশ অনুষ্ঠিত হয়। প্রতিযোগিতার আসর ভারতে আয়োজিত হওয়ার সিদ্ধান্ত ছিল কিন্তু শেষ মুহুর্তে ভারত তাদের স্বাগতিক হওয়ার সিদ্ধান্ত তুলে নিলে বাংলাদেশ ফুটবল ফেডারেশন খুব অল্প সময়ের মধ্যে প্রতিযোগিতাটি আয়োজনের সিদ্ধান্ত নেয়।
প্রতিযোগিতার সকল খেলা বাংলাদেশর ঢাকায় অবস্থিত বাংলাদেশ জাতীয় ফুটবল দলের ঘরোয়ামাঠ বঙ্গবন্ধু জাতীয় স্টেডিয়ামে অনুষ্ঠিত হয়।
২০০৯ সাফ চ্যাম্পিয়নশিপের জন্য গ্রুপ নির্বাচন ড্রা ২০০৯ সালের ৩ অক্টোবর অনুষ্ঠিত হয়। ভারত এ প্রতিযোগিতায় তাদের অলিম্পিক দল পাঠায়।
 ভারত তাদের অনূর্ধ্ব-২৩ দল অংশগ্রহণ করে।
এন৫১৮ (বাংলাদেশ)
এন৫১৮ (জাতীয় মহাসড়ক) হল বাংলাদেশের রংপুর বিভাগের নীলফামারী জেলায় অবস্থিত একটি জাতীয় মহাসড়ক। মহাসড়কটি এন৫ এর একটি সংযোগ সড়ক যা উত্তরাঞ্চলের অন্যতম শিল্পনগরী সৈয়দপুরের মাঝ বরাবর চালিত হয়ে এন৫ কে দুই দিক থেকে সংযুক্ত করেছে। রাস্তাটির উত্তর পূর্ব প্রান্ত সৈয়দপুর বাসটার্মিনালের নিকট এন৫ এ এবং পশ্চিম প্রান্ত শহরের পশ্চিমে সোনাপুকুরে এন৫ এ।
এন৫১৮ হল এন ৫এর একটি সংযোগ সড়ক। সৈয়দপুর বাস টার্মিনালের নিকট এন৫ এর একটি সংযোগস্থল থেকে শুরু হয়ে পশ্চিম দিকে এগিয়ে গেছে। এরপর রাস্তাটি জেড৫০১১ এর সাথে সংযোগ স্থাপন করে এবং আরও এগিয়ে গিয়ে নদীকে অতিক্রম করে। এরপর মহাসড়কটি শহরের মাঝ বরাবর এগিয়ে গিয়ে চিলাহাটি-পার্বতীপুর রেল লাইন অতিক্রম করে এবং উত্তর দিকে বাক নেয়। কিছুদুর এগিয়ে গিয়ে রাস্তাটি আবার পশ্চিমে বাক নেয়। এরপর রাস্তাটি প্রথমে কিছু মার্কেট ও পরে কৃষিজমির উপর দিয়ে এগিয়ে গিয়ে এন৫ এর সাথে মিলিত হয়ে শেষ হয়েছে।
সম্পূর্ণ রাস্তাটি নীলফামারী জেলার সৈয়দপুর পৌরসভায় অবস্থিত।
এন৫১৭ (বাংলাদেশ)
এন৫১৭ (জাতীয় মহাসড়ক) হল বাংলাদেশের রংপুর বিভাগের রংপুর সিটি কর্পোরেশন এলাকায় অবস্থিত একটি গুরুত্বপূর্ন মহাসড়ক। এটি এন৫ এর একটি সংযোগ সড়ক।
এন৫১৭ রংপুর শহরের প্রবেশদ্বার মর্ডান মোড়ে এন৫ এর একটি সংযোগস্থল থেকে শুরু হয়েছে। এরপর রাস্তাটি উত্তর পশ্চিম দিকে এগিয়ে বেগম রোকেয়া বিশ্ববিদ্যালয়ের নিকট পার্কের মোড় নামক স্থানে এন৫০৬ এর সাথে একটি সংযোগ তৈরি করেছে। রাস্তাটি বিশ্ববিদ্যালয় ক্যাম্পাস বরাবর উত্তর দিকে এগিয়ে গেছে। তারপর রাস্তাটি কিছুটা বাক নিয়ে উত্তর -পশ্চিমে এগিয়ে যায় এবং কারমাইকেল কলেজ গেটের সামনে পুনরায় উত্তর দিকে বাক নিয়ে রেললাইনকে অতিক্রম করে। রাস্তাটি সোজা উত্তর দিকে এগিয়ে স্টেশনরোডকে ছেদ করে শহরের মাঝ বরাবর এগিয়ে গিয়ে শহরের প্রাণকেন্দ্রে গঙ্গছড়া সড়কের সাথে সংযোগস্থাপন করে।
সম্পূর্ণ রাস্তাটি রংপুর সিটি কর্পোরেশন এ অবস্থিত।
ওয়েলিংটন মাসাকাদজা
ওয়েলিংটন পেডজিসাই মাসাকাদজা (; জন্ম: ৪ অক্টোবর, ১৯৯৩) হারারে এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ স্লো লেফট আর্ম অর্থোডক্স বোলিং করে থাকেন। পাশাপাশি বামহাতে ব্যাটিং করে থাকেন ওয়েলি ডাকনামে পরিচিত ওয়েলিংটন মাসাকাদজা। ঘরোয়া প্রথম-শ্রেণীর ক্রিকেট ও সীমিত ওভারের খেলায় যথাক্রমে মাউন্টেনিয়ার্স ও ম্যাশোনাল্যান্ড ঈগলসের প্রতিনিধিত্ব করছেন। এছাড়াও তার জ্যেষ্ঠ দুই ভাই হ্যামিল্টন মাসাকাদজা ও শিঙ্গিরাই মাসাকাদজা জিম্বাবুয়ে দলে খেলছেন।
২০১২ সালে জিম্বাবুয়ে অনূর্ধ্ব-১৯ দলের পক্ষে ক্রিকেট বিশ্বকাপের তিন খেলায় অংশ নেন। এরপর ২০১৩-১৪ মৌসুমে ঘরোয়া ক্রিকেটের বিশেষ অধিকারপ্রাপ্ত দল মাউন্টেনিয়ার্সের সাথে চুক্তিবদ্ধ হন। মৌসুম শুরুর পূর্বে চারটি প্রস্তুতিমূলক টুয়েন্টি২০ খেলায় বেশ ভালো করেন।
সেপ্টেম্বর, ২০১৪ সালে জিম্বাবুয়ে এ দলের সদস্যরূপে বাংলাদেশ সফর করেন ও দু'টি প্রথম-শ্রেণীর ক্রিকেট এবং তিনটি একদিনের খেলায় অংশ নেন।
অক্টোবর-ডিসেম্বর মাসে বাংলাদেশ সফরে আসা জিম্বাবুয়ে দলের ১৭-সদস্যের দলে দুই ভাইয়ের সাথে তিনিও অন্তর্ভুক্ত হন। কিন্তু কোন টেস্টেই অংশগ্রহণের সুযোগ ঘটেনি তার।
৯ অক্টোবর, ২০১৫ তারিখে সফরকারী আয়ারল্যান্ডের বিপক্ষে তার একদিনের আন্তর্জাতিকে অভিষেক ঘটে। কিন্তু ঐ সিরিজে তিনি তেমন ভূমিকা রাখতে পারেননি। এরপর একই বছরের ২৬ অক্টোবর সফরকারী আফগানিস্তানের বিপক্ষে টুয়েন্টি২০ আন্তর্জাতিকে অভিষেক হয় তার। খেলায় তিনি ৪/২১ লাভ করেন ও অবশেষে স্বান্তনাসূচক ৮ উইকেটের ব্যবধানে জয় পায় তার দল। ঐ খেলায় তিনি ম্যান অব দ্য ম্যাচেরও পুরস্কার লাভ করেন।
এশা গুপ্তা
এশা গুপ্তা একজন ভারতীয় অভিনেত্রী যাকে বলিউডের চলচিত্রে অভিনয় করতে দেখা যায়।i
বৈজ্ঞানিক উপকরণ
একটি বৈজ্ঞানিক উপকরণ হচ্ছে বিজ্ঞানের সাথে সম্পর্কিত বিভিন্ন উপাদান বা যন্ত্র। এদের বেশিরভাগ কে পরিমাপ সংশ্লিষ্ট কাজে ব্যবহার করা হয়। বৈজ্ঞানিক উপকরণকে, বিশেষভাবে নকশা তৈরির পর, নির্মাণ এবং শোধন করে আদর্শ মানের সাথে মিলিয়ে নিয়ে ব্যবহার করা হয়। কালের আবর্তনে, বৈজ্ঞানিক উপকরণ আরো বেশী সঠিক এবং নির্ভুল পরিমাপ বা ফলাফল দিতে সক্ষম হয়ে উঠেছে।
আইসিসি সহযোগী ও অনুমোদিত আম্পায়ার তালিকা
আইসিসি সহযোগী ও অনুমোদিত আম্পায়ার তালিকা আন্তর্জাতিক ক্রিকেট কাউন্সিল (আইসিসি) কর্তৃক প্রণীত। ২০০৫ সালে এটি গঠন করা হয়েছে। ব্যাপকভাবে না হলেও মূলতঃ আইসিসি'র সহযোগী ও অনুমতিপ্রাপ্ত সদস্য দেশগুলো থেকে সুপারিশকৃত ক্রিকেট আম্পায়ারদেরকে নেয়া হয়ে থাকে। আম্পায়ারকে পেশা হিসেবে নেয়ার জন্য পরবর্তীকালে দক্ষতা প্রদর্শনের উপর ভিত্তি করে আইসিসি'র সেরা আম্পায়ার তালিকায় অন্তর্ভুক্ত করা হয়।
এ তালিকার আম্পায়ারদের সহযোগী ও অনুমতিপ্রাপ্ত দলগুলোর মধ্যকার ক্রিকেট খেলা পরিচালনায় বাঁধা নেই এবং তারা একদিনের আন্তর্জাতিক ও টুয়েন্টি২০ আন্তর্জাতিক পর্যায়ের খেলাগুলোয়ও কর্মকর্তারূপে দায়িত্ব পালন করতে পারেন। ২০১৫ সালে ১১জন আম্পায়ারকে সদস্যরূপে নিযুক্ত করা হয়েছে।
এরিক ডি. গ্রীন
এরিক ডি. গ্রীন (জন্ম ১৯৫৯) ন্যাশনাল হিউম্যান জিনোম রিসার্চ ইন্সটিটিউটের (NHGRI) পরিচালক। এই পদে আসীন হবার পূর্বে তিনি ইন্সটিটিউটটির সায়েন্টিফিক ডিরেক্টর হিসেবে ২০০২ সাল থেকে কাজ করেছেন। এছাড়াও, তিনি ১৯৯৬ সাল থেকে ইন্সটিটিউটটির জিনোম টেকনোলজি শাখায় প্রধান হিসেবে এবং১৯৯৭ সাল থেকে এনআইএইচ ইন্ট্রামুরাল সিকুয়েন্সিং সেন্টারের (NISC) পরিচালক হিসেবে দায়িত্ব পালন করছেন।
গ্রীন ব্যাক্টেরিওলজির উপরে ইউনিভার্সিটি অব উইজকন্সটিন থেকে ১৯৮১ সালে স্নাতক সম্পন্ন করেন।১৯৮৭ সালে সেন্ট লুইসের ওয়াশিংটন বিশ্ববিদ্যালয় থেকে কোষ জীববিজ্ঞানের উপর স্নাতকোত্তর এবং পিএইচডি অর্জন করেন। ১৯৮৭ থেকে ১৯৯২ পর্যন্ত তিনি ওয়াশিংটন ইউনিভার্সিটি স্কুল অব মেডিসিনে প্যাথলজি ডিপার্টমেন্টের ল্যাবরেটরি মেডিসিনে কাজ করেছেন। সেখানে তিনি ১৯৯০ থেকে ১৯৯২ সাল পর্যন্ত প্রধান হিসেবে দায়িত্ব পালন করেন।
১৯৯২ সালে ওয়াশিংটন ইউনিভার্সিটি অব মেডিসিনে প্যাথোলজি, এবং অভ্যন্তরীণ মেডিসিনের অধ্যাপক হিসেবে এরিক গ্রীন নিযুক্ত হন। একই সাথে ওয়াশিংটন বিশ্ববিদ্যালয়ের হিউম্যান জিনোম সেন্টার সহকারী গবেষক হিসেবে যোগ দেন।
সদ্য গঠিত এনএইচজিআরআই এর ইন্ট্রামুরাল সেন্টারে ১৯৯৪ সালে এরিক গ্রীন নিযুক্ত হন। দুই বছর পর ন্যাশনাল ইন্সটিটিউট অব হেলথ (NIH) এর সিনিয়র গবেষক হিসেবে তার পদোন্নতি হয়। একই বছরে জিনোম টেকনোলজি শাখায় প্রধান হিসেবে তিনি নিযুক্ত হন।